Τι είπε ο Μάρκος Κυπριανού στην Χίλαρι Κλίντον\nΜ. Κυπριανού και Χ. Κλίντον στο Στέητ Ντηπάρτμεντ\nO Υπουργός Εξωτερικών της Κυπριακής Δημοκρατίας Μάρκος Κυπριανού ολοκλήρωσε την επίσημη επίσκεψή του στην Ουάσιγκτον με ιδιαίτερη συνάντηση που είχε εδώ στο Στέητ Ντηπάρτμεντ με την αμερικανίδα ομόλογό του Χίλαρυ Κλίντον.\nΥποδεχόμενη τον αρχηγό της Κυπριακής διπλωματίας η Κλίντον δήλωσε: «Καλωσορίζουμε και πάλι τον Υπουργό Εξωτερικών κύριο Κυπριανού στην Ουάσιγκτον. Χαιρόμαστε που θα έχουμε την ευκαιρία να συζητήσουμε μαζί θέματα κοινού ενδιαφέροντος καθώς επίσης και να ενημερωθώ για την πορεία του Κυπριακού. Υπάρχει πολύ μεγάλη υποστήριξη για την υπό την αιγίδα των Ηνωμένων Εθνών διαμεσολάβηση και ελπίζουμε ότι θα δούμε πρόοδο. Χαιρόμαστε πολύ που βρίσκεστε εδώ».\nΣτην αντιφώνησή του ο κύριος Κυπριανού είπε: «Πιστεύω ότι η Υπουργός Εξωτερικών των ΗΠΑ κάνει πολύ καλή δουλειά διαδραματίζοντας ένα πολύ δύσκολο ρόλο στην αντιμετώπιση τόσων πολλών διεθνών προβλημάτων. Είναι πάντα ευχάριστο, αλλά και προνόμιο να σας επισκέπτομαι.\nΠροσβλέπω στις συνομιλίες μας σήμερα με κύριο άξονα το Κυπριακό, αλλά επίσης και για το πως μπορούμε να εμβαθύνουμε ακόμα περισσότερο τις άριστες διμερείς μας σχέσεις. Η Κύπρος είναι μικρή χώρα σε σχέση όχι μόνον με τις ΗΠΑ αλλά και με τα περισσότερα άλλα κράτη. Πιστεύω όμως ότι μπορούμε προσφέρουμε πολλά στις ΗΠΑ».\nΚατά την έξοδό του από το Στέητ Ντιπάρτμεντ ο Υπουργός Εξωτερικών κ. Κυπριανού μίλησε μεταξύ άλλων στο ΡΙΚ και την Voice of America. «Είχα μια πού καλή και εποικοδομητική συνάντηση με την Υπουργό Εξωτερικών κυρία Κλίντον. Βεβαίως στην κορυφή της ημερησίας διάταξης είναι το Κυπριακό πρόβλημα και η συνεχιζόμενη προσπάθεια μέσω τω συνομιλιών για την επίλυσή του. Κάναμε μια ανασκόπηση των συνομιλιών για το που βρίσκονται σήμερα και βεβαίως μου δόθηκε η ευκαιρία να τονίσω τις δυσκολίες που περιμένουμε στα επόμενα κεφάλαια και το σημαντικό ρόλο που έχει να διαδραματίσει η Τουρκία στην επίλυση του προβλήματος, ειδικά στα θέματα που παραμένουνε και ότι στο τέλος της ημέρας εκείνο που έχει σημασία είναι η θέση της Άγκυρας περισσότερο από το ποιος κάθεται στο τραπέζι των συνομιλιών. Χωρίς θετική στάση της Άγκυρας δεν μπορεί να υπάρξει θετική κατάληξη στις συνομιλίες.\nΜου δόθηκε επίσης η ευκαιρία να αναφερθώ σε συγκεκριμένα μέτρα και ειδικά στο θέμα της Αμμοχώστου, αναφερόμενος στη επιστολή του Προέδρου της Δημοκρατίας προς τον Πρόεδρο Ομπάμα, αλλά και σε όλες τις αποφάσεις των Ηνωμένων Εθνών και της Ευρωπαϊκής Ένωσης, ότι μπορεί και πρέπει το θέμα της Αμμοχώστου να αντιμετωπιστεί σαν μία χωριστή περίπτωση και σαν πρώτο μέτρο να επιτραπεί να μπουν οι ειδικοί των Ηνωμένων Εθνών για να αρχίσουν τις μελέτες για το θέμα της ανοικοδόμησης της πόλης. Και βεβαίως η κυρία Κλίντον θα το εξετάσει πολύ σοβαρά αυτό το θέμα και οι Ηνωμένες Πολιτείες θα κάνουν ότι μπορούν και ότι είναι στη διάθεσή τους.\nΟι συζητήσεις Κυπριανού-Κλίντον στο Στέητ Ντηπάρτμεντ αν και επικεντρώθηκαν στο Κυπριακό εν τούτοις έδωσαν την ευκαιρία να εξετασθούν κι ένα-δυό άλλα σημαντικά θέματα. Όπως είπε ο Κύπριος Υπουργός: «Είχαμε την δυνατότητα να συζητήσουμε διμερή ζητήματα. Νιώθω πραγματικά ικανοποιημένος γιατί η κ. Κλίντον αναγνώρισε την επέκταση των σχέσεων των δυο χωρών, ειδικά τα τελευταία 2 χρόνια, σε όλους τους τομείς και ότι υπάρχει μία σημαντική προοπτική για να επεκταθούν ακόμα περισσότερο. Συμφωνήσαμε να υπάρχει ένας θεσμικός διάλογος μεταξύ των δύο υπουργείων ακριβώς για να εξετάζουμε σε ποιες περιοχές και σε ποια ζητήματα μπορούν να επεκταθούν ακόμα περισσότερο οι διμερείς μας σχέσεις.\nΑντιλαμβάνεστε ότι η σημασία του Κυπριακού και των διμερών θεμάτων έφαγαν όλο τον χρόνο της συζήτησης και δεν μας δόθηκε η ευκαιρία να μπούμε σε περιφερικά ζητήματα αυτή τη φορά».\nΑπαντώντας σε ερωτήσεις δημοσιογράφων ο κύριος Κυπριανού δήλωσε επίσης στο Στέητ Ντηπαρτμεντ: «Αυτή την φορά βεβαίως εν όψει της φάσης στην οποία βρίσκονται οι συνομιλίες και του γεγονότος ότι θα πρέπει να δούμε ποιά θα είναι τελικά η Τουρκοκυπριακή ηγεσία σε λίγες ημέρες, επικεντρωθήκαμε σε αυτήν την ανασκόπηση και στην στήριξη των συνομιλιών και του Προέδρου Χριστόφια καθώς επίσης στην αναγνώριση του ρόλου που διαδραματίζει ο Πρόεδρος σε αυτή την προσπάθεια. Βεβαίως έχουμε συμφωνήσει ότι θα ήμαστε σε συνεχή επαφή και όταν χρειαστεί θα μπορέσει να υπάρξει συγκεκριμένη κίνηση από πλευράς των Ηνωμένων Πολιτειών. Αλλά βεβαίως η δομή των συνομιλιών όπως έχουνε σήμερα, δεν σηκώνει παρεμβάσεις από τρίτους. Εκείνο που τονίζουμε πάντα, και το σημειώνουν με προσοχή οι Ηνωμένες Πολιτείες, είναι ο ρόλος που μπορούν να διαδραματίσουν όσον αφορά την Άγκυρα. Η Άγκυρα δεν είναι συνομιλητής μας αλλά εκείνοι καθορίζουν το θέμα των συνομιλιών και έχει σημασία να παίρνουν τα σωστά μηνύματα».\nΑναφερόμενος σε άλλο ζήτημα που του ήγειρε δημοσιογράφος στο Στέητ Ντηπάρτμεντ ο κύριος Κυπριανού είπε: «Το θέμα του εμπορίου συζητήθηκε, όπως έχουνε ήδη μεταδώσει και συνάδελφοί σας, στην συνάντηση. Εξέφρασα τις έντονες αντιθέσεις της Κυπριακής Δημοκρατίας όχι μόνον με τα νομικά επιχειρήματα που υπάρχουν αλλά ταυτόχρονα διότι αντίκειται και στα συμπεράσματα του Συμβουλίου του Απριλίου 2004, που μιλούν για επανένωση και ενοποίηση της οικονομίας της Κύπρου. Μου αναφέρθηκε ότι ήδη είχε ζητηθεί από το Ευρωκοινοβούλιο να προχωρήσει στην εξέταση αυτού του κανονισμού. Και πραγματικά ακόμη με απογοητεύει. Μια αόριστη αναφορά σε πιθανή συζήτηση στο Ευρωκοινοβούλιο μου έδωσε την ευκαιρία να τονίσω ότι δεν θεωρούμε ότι εξυπηρετεί σε τίποτα, απλώς περιπλέκει τα πράγματα για έναν κανονισμό που θεωρούμε ότι αντίκειται και στο Ευρωπαϊκό κεκτημένο. Καμία απολύτως αναφορά στο γεγονός ότι ήδη είχε ζητηθεί από το Ευρωκοινοβούλιο να προχωρήσει στην εξέτασή του».\nΑπό την Ουάσιγκτον, ο Υπουργός κύριος Κυπριανού μετέβη στην Νέα Υόρκη, τελευταίο σταθμό της επίσκεψής του στις Ηνωμένες Πολιτείες.


Διάφορα 5/12/2007 9:53\nΟ υπερπροστατευτικός μπαμπάς μπορεί να είναι παράγοντας κινδύνου ανορεξίας\nΝέα Υόρκη: Η σχέση του πατέρα με την κόρη του μπορεί να επηρεάσει κατά πόσο αυτή θα εκδηλώσει διατροφική διαταραχή ή όχι, σύμφωνα με αυστραλιανή μελέτη που δημοσιεύεται στο επιστημονικό έντυπο International Journal of Eating Disorders.\nΣύμφωνα με την Δρ Τρέισι Γουάιντ από το Πανεπιστήμιο Flinders τα κορίτσια των οποίων οι μπαμπάδες ασκούσαν έντονο έλεγχο ήταν πιθανότερο να εκδηλώσουν νευρογενή ανορεξία, ενώ τα χαμηλά επίπεδα πατρικής φροντίδας αύξαναν τον κίνδυνο τόσο της νευρογενούς ανορεξίας όσο και της βουλιμίας.\nΑπ' την άλλη, οι υψηλές πατρικές προσδοκίες, που συνήθως θεωρούνται παράγοντας κινδύνου ανορεξίας, τελικά δεν συσχετίζονται με την διατροφική διαταραχή στην παρούσα μελέτη. Ωστόσο, οι προσδοκίες αυτές προδιέθεταν τα κορίτσια στην εκδήλωση βουλιμίας.\nΗ οικογενειακή κριτική για την εμφάνιση του παιδιού, το βάρος και την διατροφική συμπεριφορά έχει σχετιστεί με τις διατροφικές διαταραχές. Για την καλύτερη κατανόηση του ρόλου αυτής της κριτικής και άλλων πλευρών της γονεϊκότητας στην ανάπτυξη των διατροφικών διαταραχών η Δρ Γουάιντ έθεσε υπό ιατρική παρακολούθηση 622 ομοζυγωτικά δίδυμα, περιλαμβάνοντας 226 ζευγάρια και 170 άτομα.\nΣε μια πρώτη ανάλυση, συγκρίθηκαν οι πρώιμες εμπειρίες ζωής ξεχωριστών διδύμων με κατάθλιψη, νευρογενή ανορεξία ή βουλιμία με αυτές διδύμων που ήταν ελεύθερα ψυχολογικών διαταραχών. Σε δεύτερη ανάλυση, μελετήθηκαν ζευγάρια διδύμων όπου το ένα είχε διατροφική διαταραχή ή μείζονα κατάθλιψη και το άλλο όχι.\nΣχόλια από μέλη της οικογένειας για το πόσο έτρωγαν τα κορίτσια ή για την εμφάνιση τους συσχετίστηκαν με μεγαλύτερη πιθανότητα τόσο ανορεξίας όσο και βουλιμίας. Τόσο οι καταθλιπτικές γυναίκες όσο και αυτές με βουλιμία ανέφεραν υψηλότερες πατρικές προσδοκίες από τις πνευματικές υγιείς γυναίκες, αν και η σχέση με την βουλιμία ήταν ισχυρότερη. Οι διαμάχες με τους γονείς και η κριτική από τους γονείς συσχετίστηκαν τόσο με τις διατροφικές διαταραχές όσο και με την κατάθλιψη.\nΤα δίδυμα με ανορεξία ήταν πιθανότερο να αναφέρουν ότι είχαν υπερπροστατευτικούς πατέρες που τους ασκούσαν έλεγχο. Επίσης η μικρή φροντίδα από τον πατέρα συσχετίστηκε λιγότερο έντονα με την ανορεξία και την βουλιμία.\nΟι ερευνητές δεν διαπίστωσαν ξεχωριστή επιρροή της μητρικής συμπεριφοράς στον κίνδυνο εκδήλωσης διατροφικής διαταραχής ή κατάθλιψης.\nΟι πατεράδες παίζουν μοναδικό ρόλο στην ανάπτυξη των διατροφικών διαταραχών στις κόρες τους συγκριτικά με άλλες ψυχοπαθολογίες.\nOverprotective dad may be anorexia risk factor (Reuters Health, 28/11/2007)\nΤο ποσοστό σωματικού λίπους υποδεικνύει τις πιθανότητες ανάρρωσης από ανορεξία (27/6/2007)\nΝέος τρόπος διάγνωσης της βουλιμίας και της ανορεξίας (2/11/2006)\nΗ υπερβολική άσκηση σύμπτωμα της ανορεξίας (5/9/2006)\nΚατασταλτική ορμόνη της όρεξης αυξημένη στα κορίτσια με νευρογενή ανορεξία (21/4/2006)


Ο Κώδικας Δεοντολογίας της Ελβάλ, συντάχθηκε με σκοπό να συμβάλλει στην περαιτέρω προώθηση της ηθικής ακεραιότητας, της τιμιότητας, της διαφάνειας, καθώς και της ορθής επαγγελματικής συμπεριφοράς σε όλες τις βαθμίδες ιεραρχίας της Εταιρίας. Παράλληλα ένα σχετικό εκπαιδευτικό πρόγραμμα που διοργανώθηκε στην Εταιρία, είχε ως στόχο την ενημέρωση και ευαισθητοποίηση των στελεχών και διοικητικών υπαλλήλων της Ελβάλ στα θέματα διαφάνειας, καταπολέμησης της διαφθοράς και εταιρικής διακυβέρνησης.\nΟ Κώδικας Δεοντολογίας, απευθύνεται και αφορά όλους τους εργαζόμενους, τα στελέχη και την ανώτατη διοίκηση της Ελβάλ και των θυγατρικών της. Το εκπαιδευτικό πρόγραμμα παρακολούθησαν στελέχη και διοικητικοί υπάλληλοι της Ελβάλ.\nΟ Κώδικας Δεοντολογίας τέθηκε σε εφαρμογή το 2014, ενώ το εκπαιδευτικό πρόγραμμα ξεκίνησε να εφαρμόζεται το 2010 με την εκπαίδευση όλων των στελεχών της Ελβάλ, ενώ το 2014, υλοποιήθηκε η εν λόγω εκπαίδευση και στους διοικητικούς υπαλλήλους της Εταιρίας. Η Εταιρία μελλοντικά αποσκοπεί να εφαρμόσει το εκπαιδευτικό αυτό πρόγραμμα και σε θυγατρικές της εταιρίες.\nΗ Ελβάλ επιδιώκοντας να εφαρμόζει πρακτικές υπεύθυνης λειτουργίας, δημιούργησε και έθεσε σε λειτουργία τον Κώδικα Δεοντολογίας, ενώ παράλληλα υλοποίησε ένα εκπαιδευτικό πρόγραμμα, με αντικείμενο τη διαφάνεια, την καταπολέμηση της διαφθοράς και την εταιρική διακυβέρνηση. Την εκπαίδευση αυτή παρακολούθησαν το 2010 όλα τα στελέχη της Ελβάλ, ενώ το 2014, υλοποιήθηκε η εν λόγω εκπαίδευση και στους διοικητικούς υπαλλήλους της Εταιρίας.\nΟ Κώδικας Δεοντολογίας της Ελβάλ, μαζί με τους κανόνες εταιρικής διακυβέρνησης και τις πολιτικές που εφαρμόζονται, προσδιορίζουν το πλαίσιο της επιχειρηματικής λειτουργίας της. O Κώδικας έχει βασιστεί στις κατευθυντήριες οδηγίες του διεθνούς προτύπου ISO 26000 για την Κοινωνική Υπευθυνότητα καθώς και στις 10 αρχές του Οικουμενικού Συμφώνου του ΟΗΕ (UN Global Compact), το οποίο έχει ως στόχο να ευθυγραμμίσει τις επιχειρήσεις με τις 10 παγκόσμια αποδεκτές αρχές στους τομείς των ανθρωπίνων δικαιωμάτων, των συνθηκών εργασίας, του περιβάλλοντος και της καταπολέμησης της διαφθοράς. Επιπρόσθετα στον Κώδικα Δεοντολογίας της Εταιρίας έχουν ληφθεί υπόψη και οι Κατευθυντήριες Οδηγίες του ΟΑΣΑ για τις Πολυεθνικές Επιχειρήσεις.\nΟ Κώδικας Δεοντολογίας της Ελβάλ περιλαμβάνει τις θεμελιώδεις αρχές, κανόνες και αξίες που διαμορφώνουν το πλαίσιο των εταιρικών δραστηριοτήτων και καθορίζουν την καθημερινή μας συμπεριφορά και πρακτική. Το σύνολο αυτό των κανόνων και αρχών περιγράφει τη συμπεριφορά που αναμένουμε από τους ανθρώπους μας, καθώς επίσης και τον τρόπο με τον οποίο διεξάγουμε τις επιχειρηματικές δραστηριότητες μας με τους πελάτες, τους προμηθευτές και άλλους συνεργάτες μας.\nΟ συνδυασμός του Κώδικα Δεοντολογίας με τις Αρχές και Αξίες της Ελβάλ αποτελούν τη βάση για την ανάπτυξη εμπιστοσύνης και αξιοπιστίας, η οποία διαδραματίζει βασικό ρόλο στη βιώσιμη επιχειρηματική επιτυχία μας.\nΤο εκπαιδευτικό πρόγραμμα στα θέματα διαφάνειας, καταπολέμησης της διαφθοράς και εταιρικής διακυβέρνησης ξεκίνησε να εφαρμόζεται από το 2010, με την εκπαίδευση όλων των στελεχών της Εταιρίας. Μέσα στο 2014 εκπαιδεύτηκαν συνολικά 37 άτομα στο σύνολο των 209 διοικητικών υπαλλήλων. Επιπρόσθετα, στις αρχές του 2016 πραγματοποιήθηκε ενημέρωση της Ομάδας ΕΚΕ και στελεχών της Ελβάλ για θέματα ΕΚΕ και εταιρικής διακυβέρνησης. Επομένως η Εταιρία συνολικά έχει εκπαιδεύσει σε θέματα Εταιρικής Διακυβέρνησης, Διαφάνειας και καταπολέμησης της διαφθοράς περίπου το 20% των διοικητικών της υπαλλήλων και το 100% των στελεχών της.\nΜέχρι και σήμερα στην Εταιρία δεν έχει σημειωθεί/ αναφερθεί κανένα περιστατικό διαφθοράς.\nΟ Κώδικας Δεοντολογίας αναπτύχθηκε με την υποστήριξη της εταιρίας Grant Thornton, ενώ το εκπαιδευτικό πρόγραμμα αναπτύχθηκε και υλοποιήθηκε σε συνεργασία με εξωτερικούς συνεργάτες.\nΟ Κώδικας Δεοντολογίας και οι σχετικές με αυτόν διαδικασίες και μέτρα, ισχύουν για όλους τους εργαζόμενους, τα στελέχη και την ανώτατη διοίκηση της Ελβάλ και των θυγατρικών της. Επιπρόσθετα, στο εκπαιδευτικό πρόγραμμα για τη διαφάνεια και την καταπολέμηση της διαφθοράς συμμετείχε το μεγαλύτερο ποσοστό των στελεχών και μία ομάδα διοικητικών υπαλλήλων της Εταιρίας.\nΓενικά, τα οφέλη για έναν οργανισμό με την καθιέρωση ενός Κώδικα Δεοντολογίας, είναι ότι ο Κώδικας συμβάλλει στην περαιτέρω προώθηση της ηθικής ακεραιότητας, της τιμιότητας, της διαφάνειας, καθώς και της ορθής επαγγελματικής συμπεριφοράς σε όλες τις βαθμίδες ιεραρχίας του οργανισμού.\nΤα οφέλη που προκύπτουν από το εκπαιδευτικό αυτό πρόγραμμα είναι σημαντικά για την Ελβάλ, καθώς και για την κοινωνία γενικότερα, καθώς:\nΕπιτυγχάνεται εκπαίδευση, ενημέρωση και ευαισθητοποίηση των εργαζομένων στα συναφή θέματα


Μια βάρκα-δανειστική βιβλιοθήκη στη Βορόκλινη | Infokids.cy\nΔωρεάν η βιβλιοθήκη του Πανεπιστημίου Κύπρου για τους δημότες Αγλαντζιάς\nΕπιτέλους: Αίθουσα δημιουργικής απασχόλησης για παιδιά με αυτισμό στη Λάρνακα από το Ίδρυμα Χριστίνα Α. Αποστόλου\nΗ ωραιότερη εικόνα της ημέρας: Η κινητή βιβλιοθήκη ενός δασκάλου που γυρίζει 10 χρόνια τώρα την Ιταλία\nΠιο «πλούσια» η βιβλιοθήκη του Γυμνασίου Πόλης Χρυσοχούς\nΚάντε μία τρισδιάστατη περιήγηση στην Δημοτική Πανεπιστημιακή Βιβλιοθήκη Λεμεσού\nΔ. Λάρνακας: Απαγορεύεται το πέταγμα χαρταετών την Καθαρά Δευτέρα\nΜια υπέροχη βάρκα-δανειστική βιβλιοθήκη περιμένει τους επισκέπτες αυτής της παραλίας…\nΜια βάρκα που φιλοξενεί αντί ψάρια, βιβλία, είναι η «Ανοιχτή Δανειστική Βιβλιοθήκη Βορόκλινης». Ελεύθερα, ο κάθε λουόμενος και επισκέπτης της παραλίας των Γιαννάδων, μπορεί να πάρει από τη βάρκα οποιοδήποτε βιβλίο θέλει. Mε αυτό θα βυθιστεί στον μαγικό κόσμο της λογοτεχνίας ή θα εναποθέσει ένα δικό του βιβλίο στα ράφια της για τον επόμενο φιλαναγνώστη.\nΠρόκειται για μία έξυπνη και πρωτότυπη ιδέα που είχε το Κοινοτικό Συμβούλιο Βορόκλινης και η Κοινοτική Βιβλιοθήκη Βορόκλινης. Όλα αυτά σε συνεργασία με την Εταιρεία Τουριστικής Ανάπτυξης και Προβολής Λάρνακας.\nΗ βάρκα της φιλαναγνωσίας\nΣτην περίοδο που διανύουμε, αναφέρει το Κοινοτικό Συμβούλιο Βορόκλινης σε ανακοίνωση, όπου το άγχος και οι σκέψεις μπορούν εύκολα να μας καταβάλουν, τα βιβλία γίνονται ακόμη πιο πολύτιμα, αφού μας χαρίζουν έναν εύκολο τρόπο «απόδρασης». Έτσι το Κοινοτικό Συμβούλιο Βορόκλινης και η Κοινοτική Βιβλιοθήκη Βορόκλινης σε συνεργασία με την Εταιρεία Τουριστικής Ανάπτυξης και Προβολής Λάρνακας, πήραν την πρωτοβουλία δημιουργίας ανοιχτής δανειστικής βιβλιοθήκης στην ειδυλλιακή παραλία των Γιαννάδων.\nΟι βιβλιόφιλοι δεν χρειάζεται να πάρουν βιβλίο μαζί τους. Πριν τη βουτιά τους, έχουν την ευκαιρία να δανειστούν από τη βιβλιοθήκη-βάρκα μια μεγάλη συλλογή από αξιόλογα κυρίως λογοτεχνικά βιβλία μεταφρασμένα στην ελληνική, αγγλική και ρωσική γλώσσα.\nΠαρόλα αυτά, οι αναγνώστες μπορούν να τοποθετούν στα ράφια και δικά τους βιβλία που δεν χρειάζονται πια και να τα αντικαταστήσουν με άλλα εντελώς δωρεάν. Με μια απλή κίνηση, αναφέρει το Κοινοτικό Συμβούλιο Βορόκλινης μπορούμε όλοι να ανταλλάξουμε γρήγορα ιστορίες, ιδέες και πληροφορίες.\n«Ο 4χρονος γιος μου δεν παίζει με άλλα παιδιά, προτιμά το μοναχικό παιχνίδι…»\nΔημιουργείται παιδότοπος στο Νοσοκομείο Αρχιεπισκόπου Μακαρείου!\nβάρκα βιβλιοθήκη Δ. Λάρνακας\nΔευτέρα, 18 Οκτώβριος, 2021 στην κατηγορία Νέα\nΤρόμος σε τσίρκο: Αρκούδα επιτέθηκε σε έγκυο θηριοδαμάστρια (βίντεο)\nPandoro, το ξεχωριστό χριστουγεννιάτικο κέικ\nΤα γλυκά των Χριστουγέννων έχουν μια ξεχωριστή θέση στη καρδιά μας ίσως και γιατί τα γευόμαστε μια...


Ρυθμισεις αναρτησεων hayabusa gen1 [Αρχείο] - moto.gr\nmoto.gr > Μοτοσικλέτα > Μοντέλα > Suzuki Hayabusa > Ρυθμισεις αναρτησεων hayabusa gen1\nView Full Version : Ρυθμισεις αναρτησεων hayabusa gen1\nΑν ειστε ευχαριστημενοι απο το πως δουλευουν οι αναρτησεις στο μπουσα σας, τοτε εχει καλως, αν οχι, εχω να προτεινω τα εξης για αναβατες 90-100kg. Κοστος περιπου 200-250 ευρω.\nΚατ' αρχην, τοσο τα ελατηρια οσο και το valving ειναι πολυ μαλακα για αναβατες απο κατηγορια φτερου και πανω. Εχω βρει τις ακολουθες λυσεις οι οποιες λειτουργουν πολυ καλα και αφορουν γρηγορη οδηγηση στο δρομο, ειτε στα κλειστα ειτε στα ανοικτα. 'Θεμα' κοπανηματων υπαρχει μονο σε χαλια οδοστρωματα, αλλα εκει δεν εχει λογο υπαρξης το μπουσα ετσι κι αλλιως.\nΤαιριαζει κουτι το αμορτισερ του μπουσα gen2 το οποιο εχει και σκληροτερο ελατηριο (14.6 αντι 13.1, η κατι τετοιο τελος παντων) και πιο σφιχτο valving. Επισης ειναι ελαφρα μακρυτερο οποτε σηκωνει λιγο τον ποπο της μηχανης. Δεν εχω μετρησει ποσο ακριβως, αλλα θα ελεγα γυρω στο 1 εκατοστο. Τοποθετησα ενα απο μοντελο 09 το οποιο αγορασα απο το car.gr για 100 ευρω.\nΠροφορτιση: Τοση ωστε το sag χωρις αναβατη να ειναι 5mm. Με μενα πανω πρεπει να ειναι περιπου 25mm.\nΑποσβεση επαναφορας: -5\nAποσβεση συμπιεσης -3\nΕλατηρια 100ρια (απο 85 μαμα). Αυτα που εβαλα εγω ειναι WP. Λαδια 10ρια, πιθανοτατα hyperpro αλλα δεν γνωριζω σιγουρα.\nΠροφορτιση: Μια στροφη. To sag ειναι περιπου 50-55mm με μενανε πανωνε.\nΑποσβεση επαναφορας: -4\nΑποσβεση συμπιεσης: +4 απο τερμα μαλακο. Δεν θυμαμαι σε ποσα κλικ (-) αυτο αντιστοιχει.\nΚοστος 140ευρω με τοποθετηση στον γνωστο στου γκυζη.\nΠιεσεις 42/42, στοκ διαστασεις ελαστικων.\nΟδηγικα, η μερα με την νυχτα (για το βαρος μου) σε σχεση με στοκ. Θυμιζει καλοστημενο 1000ρι (με τα παραπανω κιλα βεβαια) χωρις να ειναι δυσλειτουργικο σε καθημερινες συνθηκες, εκτος κι αν μιλαμε για τρικυμιωδη οδοστρωματα, βεβαιως, βεβαιως. Στριβει ωραιοτατα με ελαφρια αισθηση, ειναι βραχος στα πολλα και (χωρις να εχω την ικανοτητα της δημοσιογραφικου τυπου αναλυσης) θα ελεγα οτι εχει πλεον εξαιρετικη συμπεριφορα, απολυτα προβλεψιμη και συμπαγη. Δεν κανει αλλα το μπρος και αλλα το πισω οταν πιεζεις. Επισης, δεν ξερω σε τι κατασταση ειναι η πισω αναρτηση, αλλα υποτιθεται οτι ειχε 22,000κμ και αν κρινω απο το πως δουλευει θα ελεγα οτι ειναι ok. Ενδεχωμενως αν ηταν πιο καινουργια, οι ρυθμισεις πισω να ηταν ελαφρως μαλακοτερες, αλλα αυτο προφανως δεν μπορω να το ξερω. Τελος, η μηχανη μου εχει μαμα εξατμισεις, με ο,τι αυτο συνεπαγεται για την κατανομη βαρους.\nΤες πα, ισως καποιος να βρει τις πληροφοριες αυτες χρησιμες....\nΤο sag στα πιρουνια δεν ειναι πολυ στα 50-55μμ;\nΓιατί όχι, η WP στο site της αναφέρει 35%-50% της διαδρομής.http://www.wpsuspension.co.uk/setup.php\nΑπ 'οταν εγραψα το ποστ εχω βρει καλλιτερες ρυθμισεις για καθημερινη χρηση με μπροστινο sag (laden) πιο κοντα στα 40mm και πισω στα 10mm (unladen). Me 50-55 μπρος και 5 πισω η γεωμετρια ειναι αρκετα οξεια, το μπροστινο δουλευει μια χαρα, αλλα χρειαζεται περισσοτερο παιχνιδι πανω στη σελα με το σωμα για να πεσει στη στροφη και για καθημερινες συνθηκες γινεται λιγο κουραστικο. Ασε που θελει και καλη ασφαλτο γιατι οι πλαγιολισθησεις ερχονται πιο αποτομα. Για γρηγορη οδηγηση παντως σε καλη ασφαλτο το 50-55 δουλευει μια χαρα.


La Crosse Family Restaurant - Κριτικές εστιατορίων - TripAdvisor\nLa Crosse Family Restaurant: Εστιατόρια στην περιοχή\nΔραστηριότητες κοντά σε: La Crosse Family Restaurant\nΝο 16 από 162 Εστιατόρια - La Crosse\nΑμερικανικό στυλ, όπως ακριβώς γιαγιάς χρησιμοποιείται για να κάνετε!\nΈφαγα εδώ δύο φορές. Μία φορά για δείπνο και στη συνέχεια και πάλι το επόμενο πρωί στο πρωινό. Ήταν τόσο καλό. Η εξυπηρέτηση είναι εξαιρετική, τον καφέ σας κύπελλο είναι άδειο ποτέ, και έχουν σπιτικές πίτες. Το δείπνο ήταν φανταστική. Ένα γεμιστό μπριζόλα θα είμαστε...υπερήφανοι για να υπηρετήσουν στο σπίτι μου. Το πρωινό ήταν μια ομελέτα με μερικά από τα καλύτερα, απαλά, έχει το browns που έφαγα ποτέ και πουθενά. Αυτό θα πρέπει να πάτε μου - να εστιατόριο όταν επιστρέψω στη La Crosse στο μέλλον. Εκτός από όλα αυτά. . ., οι τιμές είναι πέρα από κάθε λογική. Πολλές επιλογές υπό $ 10Περισσότερα\nΓρήγορες, φθηνό και καλή εξυπηρέτηση!\nΔιασκεδαστική ατμόσφαιρα και φιλική εξυπηρέτηση. Το φαγητό ήταν εντάξει και τους τοπικούς πληθυσμούς το λατρεύω αυτό το μέρος! Έχει συσκευασθεί, παρόλο που είναι ένα τεράστιο restaurant. Ο καφές ήταν εντάξει.\nΚοντά ενώ σταμάτησε τη νύχτα\nΤο εστιατόριο ήταν, κατά μέσο όρο, το οικογενειακό εστιατόριο με μια μεγάλη ποικιλία από το μενού. Θα έλεγα ότι αυτό που παραγγείλαμε ήταν καλό " " . Το εστιατόριο του εμφάνισης ήταν κατά μέσο όρο στην καθαριότητα.\nΕξαιρετική εξυπηρέτηση. Η οικοδέσποινα και διακομιστές ήταν πολύ φιλικοί με όλες τις κατακτητές. Χαριτωμένο διακόσμηση, πολύ καθαρό και το πρωινό ήταν εξαιρετικό. Οι τιμές ήταν αρκετά καλό επίσης. Μπορείτε να φάτε για λιγότερο από 8 δολάρια ανά άτομο.\nΈχει σταματήσει και πάλι κατά τη διάρκεια της επίσκεψής μου άνθρωποι και αυτό το μέρος σας απογοητεύει ποτέ σε ό,τι αφορά τις τιμές, την ποιότητα και την ποσότητα! Ό,τι βγαίνει τόσο ζεστό και σπιτικά. Δεν είστε βέβαιοι για το πώς μπορούν να προσφέρουν φαγητό σε...μια τέτοια λογική τιμή;Περισσότερα\nΑξίζει να μάχονται για την κατασκευή\nΤραβώντας το ταξίδι μας ρυμουλκούμενο στην περιοχή ήταν μια πρόκληση, αλλά εύκολα μια ασφαλή θέση στάθμευσης κοντά στο cafe. Το μέρος είναι πολύ καθαρό και όμορφο με ένα θεματικό πατριωτικού. Τα γεύματα ήταν μεγάλο και φθηνό. Οι σούπες ήταν χοντρά και γευστικά. Η εξυπηρέτηση ήταν...εξαιρετική.Περισσότερα\nΚαταπληκτικό και ταχεία πρωινό\nΤο πρωινό εδώ είναι απολύτως εκπληκτικό. Ανεξάρτητα από το πόσο πολυάσχολη είναι, το φαγητό πάντα βγαίνει γρήγορα και ζεστό, τον καφέ σας κούπα ποτέ δεν φαίνεται να είναι κενά, και σχεδόν όλοι οι διακομιστές είναι πολύ ωραίο και εξυπηρετικό. Παρά τις μεγάλες μερίδες οι τιμές...παραμένουν πολύ λογική και την ποιότητα σχεδόν ποτέ δεν φαίνεται να υποφέρουν. Η οικογένειά μου και εγώ έχουμε γίνει θαμώνες εδώ και παραδέχομαι, υπάρχουν ορισμένες ημέρες., και μερικές φορές μπορεί να λάβετε έναν διακομιστή, ο οποίος δεν είναι εξυπηρετικό ή γλεντζέδες. Αλλά 9 από τα 10 φορές έχουμε πάει εκεί, τα πάντα είναι εκπληκτικό. Εάν ψάχνετε για ένα ποιοτικό πρωινό, το οικογενειακό εστιατόριο είναι το ιδανικό μέρος.Περισσότερα\nΦιλική εξυπηρέτηση, πολλές επιλογές, αλλά μέτριο φαγητό. Δεν θα επιστρέψουμε μετά που είδα περιττώματα ποντικών στο περβάζια παραθύρων.\nΚαλό με φύκια και σαλάτες σε ένα ταυ λογική τιμή\nΦάγαμε δείπνο και κοινόχρηστο περιτύλιξης και μπουφέ με σαλάτες. Το wrap ήταν φρέσκα και νόστιμα. Το τσοκ Cajun σαλάτα ήταν πολύ καλή καθώς επίσης. Η εξυπηρέτηση ήταν αρκετά γρήγορα.\nΦέρτε την όρεξή σας!! Οι μερίδες είναι πολύ γενναιόδωρο\nΜείναμε δίπλα στο Settle Inn όπου 8 από εμάς συναντήσαμε για 2 - διήμερη συνεδρίαση. Αποφασίσαμε να φάμε εκεί κοντά και είναι χαρούμενοι που το κάναμε - δύο φορές! ! Το πλούσιο μενού με προσφορές που απαριθμούνται στο πίσω μέρος για ηλικιωμένους ή καθημερινές σπεσιαλιτέ....Πρώτη γεύμα ήταν για δείπνο την Παρασκευή το βράδυ. Πολλά έχουν αγοραστεί τα ψάρια δείπνα - είτε μικρά ή μεγάλα μεγέθη. Ήταν πρόθυμοι να υποκαταστήσει το καλαμπόκι και πατάτες (το οποίο δεν μπορώ να φάω) . Έτσι, είχα 2 τεμάχια ιχθύων, μεγάλες σαλάτες συν cole slaw. 7 άλλοι διέταξε γεύματα και δύο είχαν στο φράουλες Τσίζ κέικ και καφέ. Για το 8 από εμάς το νομοσχέδιο ήταν ακριβώς κάτω από το $ 60 ! ! Πήγαμε για μεσημεριανό γεύμα την επόμενη ημέρα - ίδιου μεγέθους πλήθος και όλες τις πλάκες ήταν γεμάτα. Χάμπουργκερ ήταν 1 / 3 για να ½ λίρα το καθένα. Τρεις στην ομάδα διέταξε το επιδόρπιο (θαυμάσια τυρί κέικ) . Αρκετές παραγγείλει ένα ποτό και το νομοσχέδιο ήταν $ 60 . Οι μερίδες είναι γενναιόδωροι, το φαγητό είναι καλό, και η τιμή του είναι ασφαλώς ορθό. Το μέρος ήταν γεμάτο τόσο για τα γεύματα. Γνωρίζουμε τον λόγο! Θα επιστρέψουμε.Περισσότερα\nΛάβετε γρήγορα απαντήσεις από το προσωπικό του La Crosse Family Restaurant και από προηγούμενους επισκέπτες.\nΔιεύθυνση: 2120 Rose St, La Crosse, WI 54603-2003\nΑριθμός τηλεφώνου: +1 608-519-1450


Δοκιμές απολύμανσης - EUROLAB\nΌλα τα είδη αερίων και σωματιδίων στον αέρα, εισπνεόμενα και μετρήσιμα καλούνται ιζήματα. Οι κύριοι ατμοσφαιρικοί ρύποι που βρίσκονται σε εξωτερικούς χώρους σε μεγάλες πόλεις είναι το μονοξείδιο του άνθρακα, το όζον, τα οξείδια του αζώτου, το διοξείδιο του θείου, τα αιωρούμενα σωματίδια και το μόλυβδο. Επιπλέον, αυξάνεται η ποσότητα τοξικών ουσιών στον αέρα, όπως οι πολυκυκλικοί αρωματικοί υδρογονάνθρακες (PAH).\nΟι βασικές δοκιμές που διεξάγονται από τα εργαστήρια στο πλαίσιο αυτό είναι: η μέτρηση της ποιότητας του αέρα (ποιότητα του αέρα), ο προσδιορισμός των αιωρούμενων σωματιδίων (σκόνη), η μέτρηση και η ανάλυση της κατακρήμνισης της σκόνης και της ποιότητας του αέρα.\nΟι μετρήσεις σκόνης στο περιβάλλον είναι σημαντικές στις επιχειρήσεις που δουλεύουν με σκονισμένες ουσίες, όπου πραγματοποιούνται εργασίες πλήρωσης, κοσκίνισης, διαχωρισμού, σύνθλιψης, μεταφοράς και λείανσης. Οι μετρήσεις σκόνης στο περιβάλλον (PM10) είναι ιδιαίτερα σημαντικές σε ορυχεία, εταιρείες έτοιμου σκυροδέματος, εγκαταστάσεις θραύσης και διαλογής, εργοστάσια παραγωγής τσιμέντου και επιχειρήσεις όπου αποθηκεύονται σκονισμένες ουσίες.\nΟι σωματιδιακές ουσίες έχουν σοβαρές επιπτώσεις στην ανθρώπινη υγεία και στην αλλαγή του κλίματος. Οι ουσίες αυτές αντιπροσωπεύουν ένα μείγμα οργανικών και ανόργανων ουσιών. Το σωματιδιακό υλικό είναι ένας ατμοσφαιρικός ρύπος που αποτελείται από υγρά ή στερεά μίγματα αέρα ή μείγματα σκόνης τα οποία μπορούν να ανασταλούν και στις δύο περιπτώσεις. Τα αποτελέσματα είναι διαφορετικά ανάλογα με το μέγεθος, τη σύνθεση και τις πηγές τους. Τα σωματίδια PM10 είναι χοντρά σωματίδια που μπορούν να φτάσουν στους ανώτερους αεραγωγούς και τους πνεύμονες των ανθρώπων και η αεροδυναμική τους διάμετρος είναι μικρότερη από το 10 μm.\nΟι άνθρωποι περνούν το μεγαλύτερο μέρος του χρόνου τους σε εσωτερικούς χώρους. Ωστόσο, οι μετρήσεις σωματιδίων συνήθως πραγματοποιούνται σε εξωτερικούς χώρους. Αυτό είναι ένα σημαντικό κενό.\nΚατά τη διάρκεια των περιβαλλοντικών δοκιμών, λαμβάνονται υπόψη οι ισχύουσες νομικές διατάξεις και τα σχετικά πρότυπα που έχουν εκδοθεί από πολλές εγχώριες και ξένες οργανώσεις. Σύμφωνα με τις ανάγκες των επιχειρήσεων, η εταιρεία μας διεξάγει δοκιμές διεισδύσεως στο πλαίσιο περιβαλλοντικών δοκιμών.\nΔοκιμές ροής αέρα\nΔοκιμές ποιότητας αέρα\nΔοκιμές κλιματικής αλλαγής


ΘΡΗΣΚΕΥΤΙΚΑ ΚΑΙ ΜΟΥΣΙΚΗ: Α' ΛΥΚΕΙΟΥ Θ.Ε. 4 ΑΞΙΕΣ - 4.1 ΕΛΕΥΘΕΡΙΑ\n- αναγνωρίζουν τη σημασία της ελευθερίας του ανθρώπου στη χριστιανική ανθρωπολογία,\n- εξετάζουν τη σχέση της πίστης στον Θεό και της ελευθερίας του ανθρώπου.\n- Έκφραση επιχειρημάτων περί της ελευθερίας ως θεμελιώδους γνωρίσματος του Χριστιανισμού.\n- Ανάλυση της σχέσης πίστης και ελευθερίας.\nΤο αίτημα της ελευθερίας σε διάφορες καταστάσεις.\n- «Έντεχνος Συλλογισμός» (Artful Thinking)- Δημιουργικές Ερωτήσεις»: Προβάλλεται μια φωτογραφία ή ένας πίνακας ζωγραφικής (π.χ. κάγκελα φυλακής ή η έξοδος του Μεσολογγίου, ή η Έξοδος των Ισραηλιτών). Ακολουθούν ερωτήσεις με θέμα το αίτημα για ελευθερία: Γιατί; Για ποιους λόγους; Για ποιο σκοπό; Τι θα γινόταν αν;\nΒρυζάκης Θ., Έξοδος του Μεσολογγίου (1853). Συλλογή Εθνικής Πινακοθήκης.\n«Χιονοστιβάδα». Οι μαθητές/μαθήτριες με αφορμή οπτικό υλικό με τη μέθοδο της Χιονοστιβάδας καταθέτουν προσωπικές τους απόψεις για το πώς αντιλαμβάνονται την έννοια της ελευθερίας, σε διαφορετικές καταστάσεις (εξωτερική/εσωτερική, ατομική, κοινωνική, πολιτική, ηθική, πνευματική, ψυχολογική κ.ά.).\nΟ πεταλούδας - The papillon\nPapillon 1973 (greek subs)\n(O Ανρί Σαριέρ -γνωστός με το παρατσούκλι Πεταλούδας εξαιτίας ενός εντυπωσιακού τατουάζ στο στήθος του- συλλαμβάνεται στο Παρίσι για ένα φόνο που δε διέπραξε και καταδικάζεται σε ισόβια κάθειρξη σε μια σωφρονιστική αποικία στα ανοιχτά της Γαλλικής Γουιάνας. Όμως για τον Σαριέρ η ελευθερία είναι πιο σημαντική κι από τον αέρα που αναπνέει. Σαράντα τρεις μέρες μετά την άφιξή του στη φυλακή, ο Πεταλούδας προσπαθεί για πρώτη φορά να αποδράσει. Με μοναδικά του όπλα την πονηριά και το πείσμα, ο Σαριέρ δοκιμάζει και αποτυγχάνει ξανά και ξανά, μέχρι που τον μεταφέρουν στο Νησί του Διαβόλου, μια διαβόητη φυλακή από την οποία κανείς ποτέ δεν είχε καταφέρει να δραπετεύσει... μέχρι τότε.\nH ιστορία του Ανρί Σαριέρ αποτελεί μια από τις πιο συγκλονιστικές περιπέτειες όλων των εποχών, ενώ η αμεσότητα της αφήγησης σε πρώτο πρόσωπο έκανε πολλούς κριτικούς να μιλήσουν για ένα εξαιρετικό όσο και σπάνιο δείγμα προφορικής λογοτεχνίας.\nΟ Ανρί δεν πρόλαβε να δει την ταινία, καθώς έφυγε από τη ζωή τον Ιούλιο του 1973, λίγες ημέρες πριν από την πρώτη προβολή της. Το βιβλίο του θεωρείται μέχρι σήμερα ένας ύμνος στην ελευθερία και την ανθρώπινη θέληση....)\nΗ αναίρεση της ελευθερίας και οι συνέπειές της.\n- «Ανάγνωση φωναχτά» Προτείνεται να επιλεγεί κάποιο βιωματικό κείμενο (πχ. από φυλακισμένους ιερείς σε ανελεύθερα καθεστώτα, ή Δ. Ελεύθερου, 2010). Οι μαθητές/ μαθήτριες εκφράζουν μία σκέψη και μία ερώτηση ατομικά, στη συνέχεια τις συζητούν σε δυάδες και τέλος κάθε δυάδα παρουσιάζει τα αποτελέσματά της σε μία άλλη δυάδα σχηματίζοντας τετράδες.\nΗ ιστορία είναι από το βιβλίο του Εντουάρντο Γκαλεάνο "Días y noches de amor y de guerra" ("Μέρες και Νύχτες αγάπης και πολέμου", 1976)\nΗ αναίρεση της ελευθερίας και οι συνέπειές της\n«…Σήμερα, με καθαρή ματιά, θα προσπαθήσω να εκτιμήσω τι σημαίνει στέρηση ελευθερίας. Λέω σήμερα, γιατί όλα τα προηγούμενα χρόνια είχε μια διαφορετική έννοια η στέρηση αυτή. Στην τότε λογική μου, ήταν ένα είδος τιμωρίας και μόνο, με στόχο τον μελλοντικό σωφρονισμό σου. Δεν καταλάβαινα τι στερείσαι… Όταν μπαίνεις στη φυλακή, το πρώτο που χάνεις είναι και το τελευταίο ίχνος αξιοπρέπειας που σου έχει μείνει! Την παραδίδεις στον φύλακα, την ώρα που σου λέει να γδυθείς τελείως, στο δωμάτιο της έρευνας… Περνώντας στον εσωτερικό χώρο, νιώθεις έντονα ότι έχεις μπει σ’ έναν κόσμο άλλον, διαφορετικό! Διάδρομοι ψυχροί στο χρώμα του γκρίζου, που τελειώνουν πάντα σε πόρτες από κάγκελα, βαμμένα κι αυτά στο γκρι ή μπεζ. Τα αρρωστημένα αυτά χρώματα θα σου προκαλούν πάντα ένα ρίγος και μια θλίψη. […]\nΑυτό που στερείσαι και είναι μία απ’ τις σημαντικότερες απώλειες, είναι ότι στη φυλακή δεν μπορείς ποτέ να απολαύσεις έστω και λίγο χρόνο ησυχίας, ηρεμίας, μόνος σου! Χωρίς ήχους, χωρίς την παρουσία κάποιου άλλου. Από τις 8 το πρωί αρχίζουν στη διαπασών τα μεγάφωνα, χωρίς να σταματούν καθόλου, παρά μόνο τρεις ώρες το μεσημέρι, και συνεχίζουν μέχρι τις 9 το βράδυ. Φωνάζουν εκατοντάδες κρατουμένους για επισκεπτήρια, δικηγόρους, φαρμακείο, νοσοκομείο, εργασίες, θεραπευτικά προγράμματα κτλ. Αυτή η ηχορρύπανση, σε συνδυασμό με τα ραδιόφωνα, τις συζητήσεις, τις φωνές, τα γέλια, τους τσακωμούς, τον χαβαλέ, εντός της κάθε ακτίνας, από τετρακόσια άτομα διαφόρων εθνικοτήτων και διαλέκτων, σου τρυπάει το μυαλό, σου εξοντώνει τον εγκέφαλο, σε αποσυντονίζει, σε διαλύει!..\nΜέσα σ’ αυτή την τρέλα, σ’ αυτό το κομμάτιασμα των αισθήσεων, αποζητάς από ανάγκη τη μοναξιά! Κλείνεσαι στον εαυτό σου, τουλάχιστον τις ώρες κοινής ησυχίας, πάντα ξαπλωμένος, γιατί δεν μπορείς κι αλλιώς, κι αρχίζεις να μετράς όσα έχασες, μπαίνοντας στη φυλακή… Αναπολείς την οικογένειά σου, τη χαμένη σου αγάπη, τον έρωτά της, τα χάδια της, τους φίλους σου, τη θάλασσα, τον ουρανό με τα αστέρια, τα δέντρα, τους κήπους, την ευχάριστη μυρωδιά των λουλουδιών, το κελάιδισμα των πουλιών… Τα πάντα ξεθωριάζουν, εικόνες, χρώματα, χαρές, ελπίδες… Αλλάζουν ριζικά οι εικόνες των ματιών σου και της ψυχής σου. Από το πρωί ως το βράδυ βρίσκεσαι ανάμεσα σε ανθρώπους δυστυχισμένους…\nΘέλεις από ανάγκη να ξανανιώσεις το στοργικό αγκάλιασμα της μητέρας ή των αδελφών σου, ή των παιδιών σου άμα έχεις, ή ενός φίλου, και με φρίκη καταλαβαίνεις ότι θα κάνεις χρόνια να το ξανανιώσεις! Νιώθεις τις απώλειες αυτές και ματώνει η ψυχή σου! Με τον χρόνο διαπιστώνεις ότι όσοι ήταν γύρω σου στις χαρές και ορκίζονταν πίστη, την έκαναν με ελαφρά πηδηματάκια… Μόνο ένας άνθρωπος δεν σε εγκαταλείπει ποτέ! Η Μάνα! Είναι και θα είναι πάντα δίπλα σου! Δεν το λέω μόνο εγώ, είναι και η διαπίστωση όλων!\nΌταν ζήσεις όλα αυτά τα συναισθήματα της απώλειας και σε ποτίσουν μέχρι το μεδούλι, υπάρχουν δύο εκδοχές, δύο δρόμοι για να τα αντιμετωπίσεις. Ή αρχίζεις και αναλαμβάνεις τις ευθύνες σου, αναγνωρίζοντας τα λάθη σου με ειλικρίνεια ψυχής, κάνοντας ό,τι χρειαστεί για να μην τα ξαναζήσεις, ή εγκαταλείπεις τον εαυτό σου και συμβιβάζεσαι, με οποιονδήποτε τρόπο και κόστος, οπότε είσαι άξιος της μοίρας σου…».\nΕλεύθερος, Δ., Ο ήχος της χειροπέδας: Ο κόσμος του χρήστη. (1η έκδ.) Αθήνα: Μαΐστρος, 2010.\n«Έντεχνος Συλλογισμός (Artful Thinking)- Ακούγοντας 5Χ2 (παραλλαγή του 10X2)». Οι μαθητές/μαθήτριες ακούν ένα τραγούδι σχετικό με τη στέρηση της ελευθερίας (π.χ. Θούριος, Ρήγα, μουσική Χ. Λεοντή, Δημοσθένους λέξις του Δ. Σαββόπουλου Ελευθερία, Π. Θεοχαρίδης κ.ά.). Σε φύλλο εργασίας δίνονται οι στίχοι με πέντε κενά, τα οποία καλούνται να συμπληρώσουν. Στη συνέχεια, ακούουν για δεύτερη φορά το ίδιο τραγούδι και καλούνται να σημειώσουν πέντε λέξεις που τους έκαναν εντύπωση. Ακολουθεί συζήτηση στην ολομέλεια.\nΟ ΘΟΥΡΙΟΣ ΤΟΥ ΡΗΓΑ ΦΕΡΑΙΟΥ.\nΟ Θούριος του Ρήγα (1797) Σελ. 160\nΩς πότε, παλληκάρια,\nνα ζούμεν στα στενά,\nμονάχοι, σαν λιοντάρια,\nστες ράχες, στα βουνά;\nΣπηλιές να κατοικούμεν,\nνα βλέπωμεν κλαδιά,\nτους φίλους, τα παιδιά μας\nΚαλλιό ’ναι μίας ώρας ελεύθερη ζωή,\nΤι σ' ωφελεί αν ζήσης\nΕγέρασα, εγέρασα μανούλα μου\nπρωτύτερα από σένα, από σένα\nΔε με γερά, γεράσαν γέρατα\nδε με γεράσαν ξένα, τα ξένα\nΜε γέρασεν η φυλακή,\nτης Πύλου τα μπουντρούμια\nΧρόνια και χρόνια καταγής\nστον τοίχο ακουμπισμένος, αχ μάνα\nΈλιωσε το, αχ το κορμάκι μου\nκαι το δεξί μου χέρι, το χέρι\nΠερικαλώ την Παναγιά\nτο χέρι μου να γιάνει\nΤο αυτεξούσιο του προσώπου ως βάση της χριστιανικής ανθρωπολογίας.\n- Προβάλλεται βίντεο (2’) με θέμα την ελεύθερη βούληση (Αnimated…Φιλόσοφοι/Αυγουστίνος παραγωγή ΕΡΤ3). Κατόπιν δίνεται πατερικό κείμενο με θέμα το αυτεξούσιο του ανθρώπου (πχ. Μάξιμος Ομολογητής, Διάλογος με Πύρρο, MPG 91:304C ή Ιωάννης Δαμασκηνός, Έκδοσις Ακριβής της Ορθοδόξου Πίστεως MPG 94:920Β και 924Β ή Γρηγορίου Θεολόγου, Λόγος 14,25,PG35,892A) και με την τεχνική «Σκέψου, συζήτησε μοιράσου (TPS)» οι μαθητές/ μαθήτριες αναλύουν το αυτεξούσιο ως βασικό γνώρισμα της ανθρώπινης φύσης.\n«Σκέψου, Γράψε, Συζήτησε, Μοιράσου (ΤWPS)»: Ανάλυση του Ρωμ 7,15-20 με αναφορά στα πάθη και την αμαρτία. «Πότε δρούμε χωρίς να ελέγχουμε τον εαυτό μας;» Σύντομη ανάπτυξη του ερωτήματος κατά πόσον η αμαρτία αναιρεί την ελευθερία.\nΗ ελεύθερη βούληση (από το 15:00 και μετά)\nΤο αυτεξούσιο του προσώπου ως βάση της χριστιανικής ανθρωπολογίας\n«Ο πλάσας απ΄αρχής τον άνθρωπον ελεύθερον αφήκε και αυτεξούσιον…»\nΓρηγορίου Θεολόγου, Λόγος 14,25, PG35,892A\n«Έτσι, δεν ξέρω ουσιαστικά τι κάνω· δεν κάνω αυτό που θα ‘θελα να κάνω αλλά, αντίθετα, ό,τι θα ‘θελα να αποφύγω. Κάνοντας όμως αυτό που κατά βάθος δεν θέλω, αναγνωρίζω έμπρακτα πως οι εντολές του νόμου είναι σωστές. Έτσι φτάνω πια στο σημείο να μη διαπράττω εγώ ο ίδιος το κακό αλλά η αμαρτία, που έχει εγκατασταθεί μέσα μου. H ιδία η συνείδησή μου μαρτυρεί γι' αυτό: Δεν κατοικεί μέσα μου, δηλαδή στο είναι μου, το καλό. Απόδειξη είναι πως εγώ θέλω να κάνω το καλό, δεν βρίσκω όμως τη δύναμη να το μετατρέψω σε πράξη. Kι έτσι, δεν κάνω το καλό που θα ‘θελα, αλλά υπηρετώ το κακό, που δεν το θέλω. Αν όμως κάνω αυτό που δεν θέλω, τότε την πράξη μου δεν την καθορίζω πια εγώ αλλά η αμαρτία που έχει θρονιαστεί μέσα μου» (Ρωμ. 7, 15-20).\nΟ Θεός ως ελευθερωτής και πηγή ελευθερίας.\n- «Δάσκαλος σε ρόλο». Ο/Η εκπαιδευτικός στον ρόλο του Ιεροεξεταστή διαβάζει το σχετικό απόσπασμα από το έργο του Ντοστογιέφσκι. Προβάλλεται παράλληλα η εικόνα «Ο Μεγάλος Ιεροεξεταστής και, ο Χριστός κατάδικος» του π. Σταμ. Σκλήρη. (βλ. εγχειρίδιο Γ΄Λυκείου). Οι μαθητές/μαθήτριες απαντούν στα ερωτήματα που αναδεικνύει το κείμενο: Τι είδους ελευθερία ευαγγελίζεται ο Χριστός; Από πού πηγάζει; Πού στηρίζεται; Τι ζητάει από τον άνθρωπο ; κ.ά\n«Έντεχνος Συλλογισμός (Artful Thinking)-Ακούγοντας 10 x 2»: Τραγούδι spiritual (π.χ. Wade in the water, Go down Moses, Oh Mary don’t you weep no more… σχετικά με την ιστορία της απελευθέρωσης των μαύρων. Σημ.: Το wade in the water είναι συνθηματικό «πλατσούρισε στα νερά» –όπως ο Μωυσής– για να σωθείς. Η πρακτική όψη του θέματος ήταν πως στο νερό δεν μπορούσαν τα σκυλιά να μυρίσουν τους δραπέτες, και η θεωρητική αναφορά στη διάβαση της Ερυθράς θαλάσσης). Συζήτηση για τα ιστορικά δεδομένα: Πώς μια βιβλική ιστορία ενέπνευσε και στήριξε επί αιώνες χιλιάδες ανθρώπους; Ο Θεός ελευθερώνει; από τί;\nΔεν υπάρχει ελεύθερος άνθρωπος κανένας παρά μόνο αυτός που ζει κοντά στο Χριστό.\nΑυτός είναι υπεράνω κάθε συμφοράς. Αν ο ίδιος δε θέλει να αδικήσει τον εαυτό του, οι άλλοι ποτέ δεν έχουν τη δύναμη να τον βλάψουν, μένει απρόσβλητος.\nΔεν τον βασανίζουν τα οικονομικά προβλήματα. Γιατί ξέρει πως «τίποτα δε φέραμε στον κόσμο αυτόν. Κι είναι φανερό ότι ούτε και να πάρουμε κάτι μαζί μας φεύγοντας θα μπορέσουμε».\nΔεν τον τρώει η επιθυμία για δόξες και τιμές. Γιατί έμαθε πως «το δικό μας πολίτευμα είναι στον ουρανό». Δεν τον στεναχωρεί να τον βρίσουν ούτε τον εξοργίζει αν τον χτυπήσουν. Για τον χριστιανό υπάρχει μία και μόνη συμφορά: να μην κάνει το θέλημα του Θεού.\n‘Άλλο τίποτα δε θεωρεί συμφορά, ούτε ην απώλεια των χρημάτων, ούτε την εξορία, ούτε τους μεγαλύτερους κινδύνους.\nΚι αυτό που όλοι το τρέμουν, το να φύγει από αυτόν τον κόσμο και να πάει στον άλλο, εκείνος το θεωρεί πιο ευχάριστο απ’ την ζωή.\nΟ χριστιανός είναι σαν τον άνθρωπο που ανέβηκε σε ψηλό βράχο της θάλασσας και παρατηρεί όσους είναι μες στο νερό και προσπαθούν να σωθούν σ’ ένα ναυάγιο. Βλέπει άλλους να σκεπάζονται από τα κύματα, άλλους να πέφτουν σε υφάλους, άλλους να τους παγιδεύει το ρεύμα και να τους πηγαίνει όπου αυτό θέλει. Βλέπει άλλους να χάνονται μες στο βυθό, κι άλλους, στην επιφάνεια, πάνω σε μια σανίδα ή ένα κομμάτι του πλοίου, να κάνουν τα χέρια τους βάρκα και πηδάλιο. Και βλέπει άλλους να επιπλέουν νεκροί.\nΣαν κι αυτόν που βρίσκεται στον ψηλό βράχο, έτσι κι ο άνθρωπος που στρατεύτηκε με τον Χριστό βγαίνει μέσα από την ταραχή του βίου και των κυμάτων και κάθεται σε τόπο ασφαλή και ψηλό. Γιατί τι είναι πιο ασφαλές και πιο υψηλό από το να έχει κανείς μια μόνη φροντίδα; πώς να αρέσει στο Θεό;\nΜικρή φιλοκαλία της καρδιάς Ιωάννης Χρυσόστομος\nΟ Θεός ως ελευθερωτής και πηγή ελευθερίας\nΗ «Έξοδος» θεωρήθηκε ανά τους αιώνες σύμβολο ελευθερίας. Οι μαύροι σκλάβοι της Αμερικής τραγουδούν την «Έξοδο» ως κεντρικό θέμα στα τραγούδια τους, τα spirituals.\n«Wade in the Water, Wade in the Water children\nYou don't believe I did begin to wade in the Water\nGod's gonna trouble the Water»\n«When Israel was\nhard they could\nnot stand let\nmy people go.\nWay down in Egyptland,\n«Thus spoke the Lord»,\nbold Moses said.\n«If not I'll smite your\nfirst born dead»,\nΗ ελευθερία ως προσωπική επιλογή και ως κοινωνική κατάσταση.\n- «Γράφουν υποχρεωτικά και εφημερίδα τοίχου»: Ζητείται από τους μαθητές/μαθήτριες να στοχαστούν με βάση όσα έκαναν και έμαθαν για τη σχέση Θεού και ελευθερίας και να συμπληρώσουν τη φράση: «ελευθερία είναι…». Επίσης δημιουργούν ένα πόστερ με τις σκέψεις και τις απόψεις τους (με αυτοκόλλητα χαρτάκια στον τοίχο ή ψηφιακά στον Η/Υ)\n«Επ’ αυτού θα είχα να πω»: Ζητείται από τους μαθητές/μαθήτριες να χωριστούν σε ομάδες, να σκεφτούν τη σύγχρονη ζωή και τη νεανική κουλτούρα και να σημειώσουν τις σκέψεις τους στο θέμα «Πόσο ελεύθεροι είμαστε;»\n12 Years a Slave - Roll Jordan Roll （song）\nΑναρτήθηκε από samakos9 στις 6:34 π.μ.


Τρεις νέες πυγμαχικές ταινίες που περιμένουμε πως και πως! - Fightsports - SPORT 24\nΤρεις νέες πυγμαχικές ταινίες που περιμένουμε πως και πως!\nΔημοσίευση: 04 Σεπ. 2016 13:33\nΤον τελευταίο χρόνο βλέπουμε μια νέα φουρνιά έργων, όπως το Creed ή το Southpaw που φαίνεται να είναι μόνο η αρχή. Ας δούμε τις 3 πυγμαχικές ταινίες που περιμένουμε πως και πως στο επόμενο διάστημα.\nΣτον χώρο τον μαχητικών αθλημάτων και του κινηματογράφου, η πυγμαχία είναι βασιλιάς. Υπάρχουν εξαιρέσεις όπως το Karate Kid ας πούμε, ή το Warrior αλλά την κυριαρχία και σε αριθμό και σε ποιότητα την έχουν οι πυγμάχοι στην μεγάλη οθόνη.\nΑν και για λίγο καιρό δεν βλέπαμε πολλές πυγμαχικές ταινίες, τον τελευταίο χρόνο βλέπουμε μια νέα φουρνιά έργων, όπως το Creed, ή το Southpaw που φαίνεται να είναι μόνο η αρχή. Για να δούμε τις 3 πυγμαχικές ταινίες που περιμένουμε πως και πως στο επόμενο διάστημα:\nHands of Stone (8 Σεπτεμβρίου)\nΗ πιο κοντινή σε ημερομηνία και μάλλον η μεγαλύτερη σε πρεστίζ και παραγωγή με τον μεγάλο Robert De Niro να παίζει πρωταγωνιστικό ρόλο. Η ιστορία αφορά την ζωή του σπουδαίου πυγμάχου από τον Παναμά Roberto Duran, η άνοδος του στην κορυφή της Lightweight κατηγορίας από την απόλυτη φτώχεια και η τεράστια κόντρα του με τον επίσης θρύλο Sugar Ray Leonard. Η ταινία κάνει πρεμιέρα στους Ελληνικούς κινηματογράφους στις 8 Σεπτεμβρίου!\nBleed for This (Νοέμβριος)\nΑφορά την συγκλονιστική ιστορία του πυγμάχου Vinnie Paz που ενώ ήταν παγκόσμιος πρωταθλητής, είχε ένα τρομερό οδικό ατύχημα που παραλίγο να του διαλύσει την σπονδυλική στήλη και οι γιατροί του είπαν ότι όχι μόνο δεν θα ξανά έπαιζε μποξ αλλά υπήρχε περίπτωση να μην ξανά περπατήσει! Δεκατρείς μήνες αργότερα θα επέστρεφε στα ρινγκ κερδίζοντας εναν μελλοντικό πρωταθλητή ενώ ο ίδιος κέρδισε πάλι τον παγκόσμιο τίτλο 3 ματς μετά! Θεωρείται η πιο σπουδαία ιστορία ανατροπής στην πυγμαχία!\nThe Emile Griffith Story (2017)\nΆλλη μια απίστευτη αληθινή ιστορία. Με Οσκαρικό σκηνοθέτη η ταινία θα δείξει την ζωή του πυγμάχου Emile Griffith που το 1962 σκότωσε στη μάχη των Benny Paret, ο οποίος μια μέρα πριν στην ζύγιση είχε βρίσει με ομοφοβικούς χαρακτηρισμούς τον κρυφά γκέι πυγμάχο! Ένας θάνατος που φυσικά στοίχειωσε τον Griffith σε όλη του την ζωή.


EMPORIO ARMANI Ρολόγια Ανδρικά Γυναικεία-6 Άτοκες Δόσεις\nΗ Emporio Armani είναι το δεύτερο εμπορικό σήμα της οικογένειας Armani. Η Emporio Armani μαζί με τη Giorgio Armani είναι οι μόνες δύο μάρκες που σχεδιάζονται κυρίως από τον ίδιο τον Giorgio Armani και έχει στο επίκεντρο την εβδομάδα μόδας του Μιλάνου κάθε χρόνο.\nΩς μία από τις κορυφαίες ετικέτες παγκοσμίως, η Emporio Armani κατασκευάζει εξελιγμένα, ποιοτικά ρολόγια από τη δεκαετία του 1980 και αυτή η τάση συνεχίζεται μέσω της σειράς ανδρικών και γυναικείων ρολογιών τους. Τα Emporio Armani ρολόγια είναι ένα αξεσουάρ που δεν πρέπει ποτέ να υποτιμάται. Η ξεχωριστή τους εμφάνιση προσθέτει μια εκλεπτυσμένη, άψογη γοητεία σε κάθε ρούχο.\nΑνεξάρτητα από την περίσταση η γκάμα των ρολογιών Emporio Armani ειναι εδώ για εσάς. Εάν είστε λάτρεις του κλασικού στυλ, παρασυρθείτε από τα ρολόγια Emporio Armani, συμπεριλαμβανομένου αυτού του αντικειμένου με δερμάτινο λουράκι. Αν θέλετε να ξεχωρίζετε φορώντας ένα εξελιγμένο αξεσουάρ, επιλέξτε ένα μηχανικό ρολόι με εκτεθειμένη εσωτερική λειτουργία ή ένα με μπρασελέ!\nΔιατίθενται σε μια ποικιλία χρωμάτων και στυλ από Emporio Armani Chronograph - χρονογράφους έως σκελετούς και ρολόγια δυτών, έτσι υπάρχει κάτι που ταιριάζει σε κάθε γούστο, είτε αναζητάτε κάτι σπορ ή θέλετε μια πιο κλασική, διαχρονική αίσθηση.\n440,00 368,00 €\nEMPORIO ARMANI Aviator Chronograph Blue Leather Strap\n361,00 306,00 €\nEMPORIO ARMANI Gianni T-Bar Crystals Two Tone Stainless Steel Bracelet\n418,00 355,00 €\nEMPORIO ARMANI Purple Leather Strap\n304,00 257,00 €\nEMPORIO ARMANI Crystals Rose Gold Stainless Steel Bracelet\n447,00 399,00 €\nEMPORIO ARΜΑΝΙ Gianni T-Bar Crystals Rose Gold Stainless Steel Bracelet\n435,00 369,00 €\nEMPORIO ARΜΑΝΙ Renato Silver Stainless Steel Bracelet\n294,00 248,00 €\nEMPORIO ARΜΑΝΙ Mario Silver Stainless Steel Bracelet\n340,00 286,00 €\nEMPORIO ARΜΑΝΙ Arianna Pink Leather Strap\n225,00 190,00 €\n389,00 329,00 €\nEMPORIO ARMANI Nicola Black Stainless Steel Bracelet\n340,00 289,00 €\nEMPORIO ARMANI Luigi Chronograph White Ceramic Bracelet\n507,00 355,00 €\n338,00 286,00 €\nEMPORIO ARMANI Βrown Leather Strap\n290,00 246,00 €\nEMPORIO ARMANI Multicolor Leather Strap\n416,00 374,00 €\n473,00 402,00 €\nEMPORIO ARMANI Gianni T-Bar Two Tone Stainless Steel Bracelet\nEMPORIO ARMANI Renato Chronograph Black Leather Strap\n308,00 262,00 €\nEMPORIO ARMANI Chronograph Beige Leather Strap\n289,00 245,00 €\nEMPORIO ARMANI Gianni T-Bar Rose Gold Crystals Stainless Steel Bracelet\n450,00 382,00 €\n419,00 356,00 €\nΕμφάνιση : 1 - 35 από : 35


Μονή Γουβερνέτου | Μοναστήρια, Χανιά, Χανιά (Δήμος) | Εκκλησίες, Μονές Κρήτη - Destination Crete\nΕξερεύνησε Αξιοθέατα-Πολιτισμός Μοναστήρια Χανιά Χανιά (Δήμος) Μονή Γουβερνέτου\nΠρόκειται για ένα από τα πιο παλιά μοναστήρια του Ακρωτηρίου που πρόσφερε πολλά στους απελευθερωτικούς αγώνες. Δυστυχώς δεν σώζεται το υλικό που σχετίζεται με την ίδρυση της, γνωρίζουμε όμως ότι εδώ υπηρέτησαν ονομαστοί ηγούμενοι που την έκαναν ν' ακμάσει στα χρόνια της Ενετοκρατίας και να γίνει ένα από τα πιο πλούσια μοναστήρια της Κρήτης με πολλούς μοναχούς, εισοδήματα και περιουσίες.\nΟ φρουριακός της περίβολος έχει σχήμα παραλληλόγραμμου και στις γωνίες ορθώνονται τέσσερις τετράγωνοι πύργοι. Γύρω-γύρω είναι χτισμένα 50 κελιά, κάποια θολωτά. Στη μέση του περιβόλου βρίσκεται ο θολοσκεπής ναός με τα ωραία βενετσιάνικα γλυπτά και τα δύο παρεκκλήσια του. Ο ναός είναι αφιερωμένος στα Εισόδια της Θεοτόκου και γι’αυτό αποκαλείται επίσης «Κυρία των Αγγέλων», αλλά η μονή είναι επίσης γνωστή και λόγω ενός τοπικού αγίου, του Ιωάννου του Ερημίτη.\nΚατά την επίσκεψη μας έχουμε την ευκαιρία να γνωρίσουμε δύο ενδιαφέροντα χριστιανικά μνημεία της περιοχής. Ένα πετρώδες κατηφορικό μονοπάτι μας οδηγεί στο σπήλαιο της Αρκουδιώτισσας, το οποίο πήρε τ' όνομα του από τον σταλαγμίτη με το χαρακτηριστικό σχήμα αρκούδας που βρίσκεται δίπλα σε μια πηγή.\nΣε μικρή απόσταση από κει, μέσα σε ένα άγριο και μεγαλόπρεπο φαράγγι που ονομάζεται Αυλάκι, βρίσκεται κρυμμένη η μονή του Αγ. Ιωάννη του Ερημίτη ή Ξένου, περισσότερο γνωστή με το όνομα «Καθολικό». Η μικρή εκκλησία είναι λαξευμένη στο βράχο και μόνο η δυτική της πρόσοψη είναι χτισμένη με τοιχοποιία. Μια γέφυρα που περνάει πάνω από το φαράγγι, ενώνει την εκκλησία με την απέναντι πλαγιά και λειτουργεί ως περίβολος των κελιών. Στην απέναντι πλαγιά υπάρχουν σκήτες, όπου πιστεύεται ότι ασκήτευαν αναχωρητές τα πρώτα χριστιανικά χρόνια.\nΤο Καθολικό ερημώθηκε όταν πέθαναν οι περισσότεροι καλόγεροι και όσοι έμειναν, σύμφωνα με την πειστικότερη εκδοχή, έφυγαν και έχτισαν τη μονή της Κυρίας των Αγγέλων. Το Γουβερνέτο ιδρύθηκε πάντως μετά τον 11ο αι. και καταστράφηκε από πυρκαγιά πριν το 1765. Στην επανάσταση του 1821, γράφτηκε η πιο αιματηρή σελίδα της ιστορίας του: οι Τούρκοι έσφαξαν τους καλόγερους και λεηλάτησαν τη μονή.\nΑυτός είναι και ο λόγος που δεν έχει πολύτιμα κειμήλια ή λείψανα. Υπάρχουν μόνο τρεις θήκες αγίων λειψάνων, τμήμα της κάρας του Αγ. Ιωάννου του Ξένου ή Ερημίτου και χρυσοκέντητο Ωμοφόριο με μαργαριτάρια του 10ου αι. Η μονή κρίθηκε διατηρητέα με απόφαση της Ιεράς Επαρχιακής Συνόδου του 1900.


Όταν η ζωή σε κλέβει κάποια στιγμή ίσως πρέπει να την... - Provocateur\nΌταν η ζωή σε κλέβει κάποια στιγμή ίσως πρέπει να την κλέψεις και εσύ...\nΈνας εργένης 35άρης, που γουστάρει τις γυναίκες... Άρα και τις αμαρτίες! Και τον Χανκ Μούντι. Αυτές είναι οι ιστορίες του...\n06:50 πρωί Παρασκευής .Δεν θα ήξερα τι ώρα είναι, εάν δεν απαντούσε ο τύπος δίπλα μου, θέλοντας προφανώς να μου προκαλέσει κάποιο πρόβλημα στο δεξί μου τύμπανο. Κουράγιο δεν έχω ούτε για να ανοίξω τα μάτια μου, πόσο μάλλον για να απευθυνθώ στο ντελάλη τύπο δίπλα μου.\nΗ θέση που κάθομαι νιώθω πως ξεκολλάει από το έδαφος και εγώ υπερίπταμαι με κάποιο τρόπο, σε πορεία προς τον ουρανό. Νιώθω πως πλησιάζω στον ήλιο, το λευκό του φωτός πλημμυρίζει το χώρο και το αντιλαμβάνομαι ακόμη και με τα μάτια μου κλειστά. «Όχι ρε πούστη μου, λες να πεθαίνω; Πάω προς το φως;», αναρωτιέμαι και τινάζομαι! Τινάζομαι απότομα και βλέπω την αεροσυνοδό από πάνω μου, που προσπαθεί να μου δέσει τη ζώνη και να βάλει σε μια τάξη την ακανόνιστη θέση του σώματος μου .\n5 ώρες με αλκοόλ και… χημείες, που κατέληξε σε 3 ώρες σεξ, πολύ απλά γιατί δεν μπορούσα να τελειώσω. Και αφού δεν μπορούσα να τελειώσω και αφού σκέφτηκα όλες τις πιθανές γκόμενες που θα μπορούσαν να μοιράζονται το κρεβάτι μαζί μου και αφού τις εξάντλησα και αυτές, πήγα για ένα ντους και για άλλη μια γύρα αλκοόλ. Όλα δανεικά και όλα αγύριστα ...ακόμα και το σεξ! Ξαφνικά, η μνήμη αποκαθίσταται. Μάλλον ήταν το Valium σε συνδυασμό με το Red Bull που έκαναν τη δουλειά μετά. Πότε κατέρρευσα; Στο party; Στο ξενοδοχείο; Στο αμάξι που με έβαλαν μετά το ξενοδοχείο;\nΤο κεφάλι μου κοντεύει να σπάσει και νιώθω τις δυνάμεις μου να με εγκαταλείπουν ξανά. Όποτε το αφεντικό μου κάνει party όλο και κάτι τρελό τυχαίνει. Είναι single, δύο φορές παντρεμένος – χωρισμένος και αυτό τον κάνει πεινασμένο. Η μαλακία ήταν που είδε τον «Λύκο της Wall Street» και τώρα θέλει να το παίξει Μπέλφορτ, στους πελάτες μας. Με έβαλε να βρω βίζιτες, για τις εξαλλοσύνες του. Δεν με πείραξε. Όταν με προσέλαβε το 2010, το μόνο που με είχε ρωτήσει ήταν «σκοπεύεις να παντρευτείς; Έχεις γκόμενα;». Το «όχι» μου, μου έδωσε μια δουλειά που με κάνει να βγάζω 1.300 ευρώ το μήνα, να του κάνω party κάθε φορά που θέλει να ψήσει πελάτες να μας εμπιστευτούν. Έτσι, εκτός από ρομαντικός πολιτικός μηχανικός που ονειρεύεται κάποια στιγμή να αφήσει την υπογραφή του με τις κατασκευές του στις μελλοντικές γενιές, ζω και μια ζωή που δεν θα μπορούσα να έχω.\nΠίσω στην ιστορία…\nΤην ψηλή -ξανθιά- γαλανομάτα, με βλέμμα φαινομενικά τελείως αθώο και κορμί με διαολεμένες καμπύλες την είχα σταμπάρει σε προηγούμενο… event. Μόνο που την είχε πάρει ο πελάτης. Τώρα ήταν η ευκαιρία μου για να γίνει η ζημιά . Εξαιρετική συνταγή για να βρεθείς ανάσκελα το βράδυ με μια κρύα βότκα στο κεφάλι αντι για πάγο … «Αυτό είναι βότκα !».\n«Χυμό ή καφέ, παρακαλώ;». Η καστανή αεροσυνοδός με το ελαφρύ, πλαστικό –σχεδόν- χαμόγελο ήταν σχεδόν πάνω μου. Η απάντηση δεν ήρθε έπειτα από σκέψη! «Μια κρύα Beluga Gold με πάγο και λιγο λεμόνι»! Ιδανικό για τις πιο αντίξοες συνθήκες και φυσικά όταν το αφεντικό πληρώνει. Δύο γουλιές από αυτό το αλκοολούχο ζουμί σε επαναφέρει ακριβώς στην ίδια κατάσταση που σε έφερε πριν ξεκινήσεις να πίνεις . Το no-drunk-mode.\nΗ αεροσυνοδός με σέρβιρε με αέρινες κινήσεις, αλλά πιο πολύ εκτίμησα πως το λεμόνι που έφερε ήταν φρέσκο και καλοστημένο.\n- Συγνώμη δεσποινίς… Μια ερώτηση. Ποιος είναι ο προορισμός ;\n- Στο Ηράκλειο της Κρήτης κύριε. Φτάνουμε σε 5 λεπτά.\nΤο είπε με ένα ελαφρύ μειδίαμα. Από το να της απαντήσω, προτίμησα να θυμηθώ κάτι πολύ πιο σημαντικό. «Τι στο διαλο έχω να κάνω εγώ στο Ηράκλειο; Έχω αφήσει καμία οικοδομή ατέλειωτη και δεν θυμάμαι;». Ένα από τα μειονεκτήματά μου είναι πως επιτρέπω τις γυναίκες να μου αποσπούν την προσοχή. Ακόμη και όταν δυσκολεύομαι να σκεφτώ τα βασικά. Κι εκείνη με κοιτάζει, με καρφώνει, για την ακρίβεια. Όταν το αντιλαμβάνομαι, χαμογελά. Όχι με το προηγούμενο, πλαστικό της χαμόγελο. Προφανώς και αλλάξαμε πίστα!\n«Σταματά να χαμογελάς γιατί θα σε ερωτευτώ και θα τρέχουμε»!\nΗ φωνή μου μοιάζει πιο πολύ με του Βασίλη Καρρά, χωρίς την απορρόφηση από το στόμα, μετά από τρίωρο πρόγραμμα σε κλειστό χώρο, με 2.000 καπνιστές-θαμώνες. Ή τουλάχιστον έτσι με ακούω. Εκείνη συνεχίζει απτόητη, στο ίδιο στυλ, να με κοιτάζει με ελαφρύ –μη πλαστικό χαμόγελο- και σιωπηλή !\n-Αλήθεια τωρα το χαμόγελο δεν βοηθά καθόλου, όμως…\n- Σας έφερε ο φίλος σας, ο Βασίλης. Σηκωτό. Και με παρακάλεσε να σας δώσω αυτό (και μου δίνει ένα φάκελο που έχει βάλει στη μέση της).\nΠρέπει για τις επόμενες δύο στιγμές στο πρόσωπό μου να υπήρχε ένας συνδυασμός γκριμάτσας Βούδα και Γκάντι. Από τη μία, δεν ξέρω να ντιλάρω αυτό το χαμόγελο, από την άλλη αυτός ο φάκελος και στη μέση, η αγγελιοφόρος που επέλεξε ο κολλητός μου και οδηγός του αφεντικού, για να με διαφωτίσει.\nΜέσα στο φάκελο έχει μια χαρτοπετσέτα. Σκέψου σε τι απόγνωση ήταν… Η μάλλον, σε τι απόγνωση τον είχα φέρει.\n«Πήγαινε στο Ελούντα. Δίδυμος μπελάς. Να είσαι νιφάλιος». Διαβάζω στη χαρτοπετσέτα και από το ορθογραφικό καταλαβαίνω πως το έγραψε ο Βασίλης.\nΟ «δίδυμος μπελάς» ήταν δύο δίδυμες αδελφές, όμορφες όσο και ιδιότροπες .Μικρές στην ηλικία, έχουν μπει στην οικογενειακή επιχείρηση με τα ξενοδοχεία. Αυτό το background τις κάνει να έχουν τους δικούς τους νομούς και κανόνες .\nΕαν αντιληφθεί μια γυναίκα τι δύναμη μπορεί να κρύβει -όχι μόνο ανάμεσα στα πόδια της αλλα και στο κεφάλι της- τότε μπορεί να γίνει επικίνδυνη... Και στη συγκεκριμένη περίπτωση ο κίνδυνος είναι διπλός, Και κυρίως, ανελέητος Η αλήθεια είναι ότι είχα ανάγκη τη δουλειά αυτή. Δεν είναι μόνο τα χρήματα, αλλά και το status. 10 εταιρείες προσπαθούν να ακούσουν το πολυπόθητο «ναι» από τα σαρκώδη, μεγάλα και ερωτικά χείλη τους (ok, παρασύρομαι και πάλι)... και εγώ ένας απλός μηχανικός, έχω φτάσει πιο κοντά από όλους. Φυσικά το αφεντικό δεν το γνωρίζει. Θα του το πω όταν θα έχω εξασφαλίσει τη δουλειά και όταν το timing θα είναι τέτοιο που θα εξαρτάται τόσο πολύ από εμένα, που θα αποδεχθεί πως μπορώ να κάνω και… solo καριέρα.\nΤο «μπελάς» έχει άλλη μία παράμετρο… Οι δυο τους είναι τσακωμένες. Και για αυτό ευθύνομαι εγώ. Δεν μου αρέσει να περιαυτολογώ, αλλά οι πόρτες που μου άνοιξε το αφεντικό μου, με έκαναν να ξέρω να πουλάω τον εαυτό μου. Και το αγαπημένο μου χόμπι, το κυνήγι των γυναικών, μου έχει δώσει μια αυτοπεποίθηση, που λογικά δεν κολλάει με το δικό μου background.\nΑλλά έκανα μια… σπουδαία μαλακία. Στην προσπάθεια για να κλείσω τη δουλειά, προσπάθησα να γοητεύσω τις δίδυμες. Με έναν τρόπο, ύπουλο, είναι η αλήθεια, στο πλαίσιο του mind game. Δεν σκέφτηκα πως η μία μπορεί να καταλάβει την άλλη. Στην πρεμούρα μου να πάρω τη δουλειά, δεν θεώρησα πως μπορεί να έχουν ανταγωνισμό, κάτι που είναι προφανές για όμορφες και κακομαθημένες γυναίκες. Έπαιξα σαν ερασιτέχνης το χαρτί μου και τώρα πρέπει με κάποιο τρόπο να ρεφάρω, αφού οι δυο τους με θεωρούσαν πλέον «τρόπαιο»… Ένα «κεφάλι ελαφιού» για να διακοσμήσουν τον τοίχο με το τζάκι σε ένα από τα χειμερινά καταλύματα της οικογενειακής τους επιχείρησης. Το γεγονός πως είναι Κρητικές, κάνει το εγχείρημά μου ακόμη πιο επικίνδυνο. Η εκδίκηση είναι αποτυπωμένη στο DNA τους.\nΜία δουλειά, μία προσφορά, δύο αδελφές… Αν δεν συμφωνήσει η μία, δεν θα γίνει η δουλειά. Προβληματίζομαι. Και η βότκα τελειώνει. Όπως και ο χρόνος… «Θα το πάω στα άκρα». Λογικά με το που μου πέρασε από το μυαλό, κάπου, πρέπει να άναψε ένα λαμπάκι. Όταν δεν υπάρχει λύση δεν υπάρχει και πρόβλημα… Αυτό είναι! Ραντεβού και με τις δυο ταυτόχρονα, μία συζήτηση, ένας πελάτης , ένα πακέτο. Δεν έχω πρόθεση να τους τα φτιάξω, δεν είμαι τόσο χαζός. Αλλά σκοπεύω να τις πείσω πως εάν η πρόσφορα που εχω κάνει στην καθεμιά ξεχωριστά, γινόταν πακέτο από κοινού, το κέρδος θα ήταν μεγάλο και για τους τρεις μας.\nΑηδίες , η αλήθεια είναι ότι λατρεύω τις γκόμενες, το παιχνίδι, τη νίκη. Να τις έχεις στο κρεβάτι σου και τις δυο ταυτόχρονα . Ψάχνω την πρόκληση παντού, για αυτό και από το μυαλό μου περνάνε ασυναίσθητα εικόνες με τους τρείς μας σε ένα κρεβάτι... Στέλνω το μήνυμα για τη συνάντηση. Έχουμε φτάσει. Δεν θυμάμαι καν, αν χαιρέτησα την αεροσυνοδό. Έχω πάρει ταξί και σκοπεύω να κοιμηθώ στη διαδρομή. Και να συνεχίσω στο ξενοδοχείο.\n17:50. Ρίχνω δύο σταγόνες κολλύριο στα μάτια για να εξασφαλίσω το ολόλευκο των ματιών. Θα κάνει αντίθεση με τις κόρες. «Αποπνέει υγεία», υποστηρίζουν οι γκουρού επικοινωνιολόγοι… «Με το λιωμένο τζιν και το t-shirt Nirvana, θα δουν την άλλη πλευρά μου», σκέφτομαι. Δεν θα είναι επαγγελματικό ραντεβού, γιατί εάν αποτύχει, θα πρέπει να έχω άλλη μια ευκαιρία.\n35αρης, πολιτικός μηχανικός, χωρίς φράγκα και υποχρεώσεις. Παρόλη την κρίση, έχω καλή δουλειά. Αγαπώ τις γυναίκες, άρα και τις αμαρτίες. Η ζωή είναι αγγούρι, αλλά εγώ δεν τρώω χωριάτικες σαλάτες.\nΒαφτίσαμε "αντίτιμο υγείας" την ανικανότητα να πειστούν οι ανεμβολίαστοι\nΤύπος τρολάρει ασύστολα τους σελέμπριτις και μας δείχνει ότι το Instagram είναι μια απάτη ΔΙAΒΑΣΕ


Κοντά σε συμφωνία με τον Άρη Παλαιοχωρίου ο Ανδρέας Παντζιαράς - Αθλητική Ενημέρωση Λευκάδα Πρέβεζα\nΠΟΔΟΣΦΑΙΡΟ - 02/06/2018\nΚοντά σε συμφωνία με τον Άρη Παλαιοχωρίου ο Ανδρέας Παντζιαράς\nΚαι ο Ανδρέας Παντζιαράς υποψήφιος για τον πάγκο του Άρη Παλαιοχωρίου.\nΣτην τελική ευθεία για το θέμα του προπονητή στον Άρη Παλαιοχωρίου. Ο νέος πρόεδρος της ομάδας από τη Χαλκιδική, Σταμάτης Ρίμπας, ήταν κατηγορηματικός. «Είμαστε ακόμη σε συζητήσεις. Εκκρεμούν δύο ακόμη ραντεβού. Δεν έχουμε αποφασίσει. Ως το Σαββατοκύριακο θα έχει κλείσει το θέμα», ήταν επί λέξει τα λόγια του. Ο ένας εξ αυτών είναι ο Ανδρέας Παντζιαράς, που αποχώρησε από τον Τηλυκράτη.\nΛέγεται ότι η ομάδα της Χαλκιδικής θέλει να δώσει τα… κλειδιά στον έμπειρο προπονητή που είχε μία πολύ καλή χρονιά με τον Τηλυκράτη Λευκάδας, ενώ σύμφωνα με τις πληροφορίες και ο ίδιος είναι πολύ θετικός σε αυτό το ενδεχόμενο. Οριστική εξέλιξη θα υπάρξει την επόμενη εβδομάδα-επίκειται και ένα ραντεβού των δύο πλευρών- με τον… γάμο ωστόσο να δείχνει να είναι το πιο πιθανό σενάριο.\nΕκτός του οικονομικού πολύ σημαντικό ρόλο, ίσως και το σημαντικότερο, θα παίξει το ύψος του μπάτζετ που θα έχουν οι Χαλκιδικιώτες τη νέα σεζόν και πόσο υψηλά θα τεθεί ο πήχης από τους διοικούντες της ομάδας.


Η Πολιτική της Τουρκίας και το Ποντιακό Ζήτημα | Εφημερίδα Κοζάνη\nHome Εμπορικός Οδηγός Ειδήσεις Η Πολιτική της Τουρκίας και το Ποντιακό Ζήτημα\nΑναρτήθηκε από: Εφημερίδα Κοζάνη Kozaniστις: Μάιος 23, 2017 Σε: Ειδήσεις, θρησκεία, οικονομία, πολιτική, ΠολιτισμόςNo Comments\nΗ Τουρκία αποτελεί αναμφισβήτητα έναν διεθνώς υπολογίσιμο γεωπολιτικό παίκτη στο Παγκόσμιο Σύστημα, βασιζόμενη στη θέση της στον παγκόσμιο χάρτη, στη σχέση της με τα τουρκόφωνα κράτη (που ξεπήδησαν από τη διάλυση της πρώην Σοβιετικής Ένωσης) και με τον λοιπό ισλαμικό και αραβικό κόσμο, καθώς και στην στρατιωτική της ισχύ.\nΜε τους Τούρκους είχαμε πάντοτε προβλήματα, από τον 11ο μ.Χ. αιώνα, τότε που έκαναν την εμφάνισή τους στα ανατολικά της Βυζαντινής Αυτοκρατορίας. Δυστυχώς, οι δυο λαοί ζούσαμε και ζούμε σε μια συνεχή αντιπαράθεση. Και αυτό δεν είναι τυχαίο.\nΒρισκόμαστε σε ένα χώρο που έχει ίσως την μεγαλύτερη γεωπολιτική και γεωστρατηγική αξία σε όλο τον κόσμο. Είμαστε στο κέντρο του κόσμου. Στο σταυροδρόμι των τριών ηπείρων της χερσαίας ηπείρου γης. Στο κέντρο, διαχρονικά, των εξελίξεων.\nΕπιπλέον, οι μεγάλες διαφορές στα βασικά στοιχεία δόμησης της εθνικής συνείδησης (θρησκεία, γλώσσα, πολιτιστική κληρονομιά), καθώς και η διαχρονική αρπακτική νοοτροπία και αλαζονική πολιτική των γειτόνων μας, δεν επέτρεψαν (και δεν επιτρέπουν) την από κοινού προσέγγιση και ειλικρινή συμφωνία για ειρήνη, προς όφελος των δύο λαών.\nΗ πολιτική εν γένει της Τουρκίας στηρίζεται κατά το πλείστον στις σκέψεις του Μουσταφά Κεμάλ, του αναμφισβήτητου ηγέτη της, που την οδήγησε από το σκοτάδι της σουλτανικής παράδοσης στο φως του σύγχρονου κόσμου. Μέσω της πολιτικής αυτής η Τουρκία έχει ως στόχο να καταστεί μια από τις πιο ισχυρές χώρες του κόσμου, δηλαδή μια υπερδύναμη.\nΈχει ως εφαλτήριο την εσωτερική πολιτική που προσβλέπει στην απόλυτη τάξη, και η οποία βασίζεται κατά πολύ στη ρήση του Κεμάλ ”Yurtta barış dünyada barış” (Ειρήνη στην πατρίδα ειρήνη στον κόσμο). Η εξωτερική δε πολιτική εξακοντίζεται σε τρεις άξονες, την ισορροπία ανεξαρτησίας και ασφάλειας μέσω των σχέσεων με την Ευρωπαϊκή Ένωση και το ΝΑΤΟ, το μέγιστο όφελος από τις σχέσεις της με τις γείτονες χώρες (όπου πρώτη θέση κατέχει η Ελλάδα) και το περιφερειακό-παγκόσμιο όραμά της με βάση την Ευρώπη και ανοίγματα και επιρροές στην Ασία και την Αφρική (μέσω των τουρκόφωνων και ισλαμικών πληθυσμών).\nΜέσα στο πλαίσιο εφαρμογής της πολιτικής αυτής, οι Τούρκοι, χρησιμοποίησαν τη μέθοδο του εκτουρκισμού δια του εξισλαμισμού και στη συνέχεια τη μέθοδο του εκφοβισμού και της παντουρκικής προπαγανδιστικής εκστρατείας (Ηepimiz Türküz = Είμαστε όλοι μας Τούρκοι). Στο εγχείρημά τους αυτό ακολούθησαν το λανθασμένο γαλλικό πρότυπο της υποκειμενικής πραγματικότητας του Έθνους. Το Έθνος όμως αποτελεί μια αντικειμενική πραγματικότητα και είναι το πιο ισχυρό στοιχείο ύπαρξης και παραγωγής πολιτισμού εκ μέρους των λαών. Έτσι, νομοτελειακά, η Τουρκία θα καταρρεύσει, όπως κατέρρευσαν και καταρρέουν τα πολυεθνικά κράτη και οι πολυεθνικές αυτοκρατορίες.\nΣτο ίδιο πλαίσιο, οι Τούρκοι διατρανώνουν παντού, τόσο στο εσωτερικό όσο και στο εξωτερικό πόσο μεγάλο έθνος είναι (Τürkiye büyük millet = Μεγάλο έθνος η Τουρκία). Δεν πείθουν όμως. Μεγάλο κράτος ναι, έθνος όχι. Ήδη έχουν αποδεχτεί ότι η μεγάλη μειονότητα της χώρας, οι Κούρδοι, δεν είναι Τούρκοι. Δύσκολο είναι να πείσουν ακόμη και αυτούς τους σημερινούς κατοίκους του Πόντου ότι είναι Τούρκοι, καθόσον το μείζον αυτών, εδώ και κάποιες δεκαετίες αυτοπροσδιορίζονται ως Karadenizliler (Μαυροθαλασσίτες) και όχι ως Τούρκοι. Οι ίδιοι δε οι γείτονές μας στην απέναντι όχθη του Αιγαίου επιγραμματικά διαπιστώνουν ότι η χώρα τους αποτελείται από ένα περίεργο μωσαϊκό εθνοτήτων και θρησκευτικών μειονοτήτων (Türkiye-de yetmis iki bucuk millet var = Στην Tουρκία υπάρχουν εβδομήντα δύο και μισό εθνότητες).\nΈτσι, η πολιτική των μηδενικών προβλημάτων, που υποστήριζε μέχρι πρόσφατα ότι εφαρμόζει η Τουρκία με τους γείτονές της, μοιραίως φαίνεται να έχει περάσει στο εσωτερικό της χώρας, όπου δύο είναι οι μεγάλες απειλές: οι διασπαστικές τάσεις (π.χ. Κουρδική αυτονομία ή απόσχιση) και η οπισθοδρόμηση (π.χ. φανατικό ισλάμ, εθνικο-θρησκευτικές μειονότητες). Το Ποντιακό ζήτημα, το οποίο ανοιχτά δεν δέχεται ως θέμα η Τουρκία, το κατατάσσει και στις δύο αυτές απειλές.\nΤέλος, ένα άλλο χαρακτηριστικό της διεθνούς συμπεριφοράς των Τούρκων, είναι ότι στα πλαίσια της σταθερής πολιτικής του αποκλειστικά ιδίου συμφέροντος, όταν γνωρίζουν ότι σε ένα θέμα δεν έχουν δίκαιο, χρησιμοποιούν την μέθοδο της (θεωρητικής και ανεδαφικής) απεραντολογίας, προσπαθώντας να θέτουν όσο πιο πολλά θέματα μπορούν, συζητώντας αενάως χωρίς πρόθεση εξεύρεσης λύσης. Αυτό ακολουθούν και στα θέματα με τη χώρα μας.\nΟι Τούρκοι στο Ποντιακό Ζήτημα ακολουθούν πιστά τις απόψεις του Μουσταφά Κεμάλ (Ατατούρκ), ο οποίος, μεταξύ των άλλων, σκιαγραφεί της θέσεις της Τουρκίας για τον Πόντο σε μια μνημειώδη ομιλία του στην Μεγάλη Συνέλευση του Δημοκρατικού Λαϊκού Κόμματος, στις 15 Οκτωβρίου 1927. Η ομιλία αυτή κράτησε 36,5 ώρες και ονομάστηκε Atatürk nutuk, δηλαδή του Ατατούρκ ο (μεγάλος ρητορικός) λόγος. Η ομιλία αυτή, εκτός του γεγονότος ότι αποτελεί παρακαταθήκη στις νεώτερες τουρκικές γενιές και περιλαμβάνει μια αφήγηση για την πορεία του Τουρκικού έθνους και τα πρώτα χρόνια της Τουρκικής Δημοκρατίας, παρουσιάζει τμήματα της Ελληνικής ιστορίας όπως τα βλέπει ο Κεμάλ, ο επικεφαλής δηλαδή του αντιπάλου, από τη δική του πλευρά.\nΣε αυτή του την ομιλία, ο Κεμάλ χαρτογραφεί τον χώρο από τα στενά του Βοσπόρου μέχρι τη Ριζούντα, ως περιοχή όπου μια ”κοινότητα” προσπαθούσε στις αρχές του 20ου αιώνα να αναβιώσει τον αρχαίο Ελληνισμό! Παρουσιάζει τους Πόντιους αγωνιστές (τους οποίους υπολογίζει αρχικά 7.000 και στη συνέχεια 25.000 άτομα) ως ”μέλη ληστρικών ομάδων, βίαιους, άρπαγες και σφαγείς”, και τους συνδέει με το Οικουμενικό Πατριαρχείο και την ελεύθερη Ελλάδα.\nΕπιπλέον, αναφέρει ότι η ”Ρωμαίικη Κοινότητα” με την υποστήριξη των ανταρτών, καθώς και ξένων δυνάμεων προσπαθούσε να ιδρύσει ανεξάρτητο Ποντιακό Κράτος. Έτσι, τονίζει ότι, η Τουρκία ”αναγκάστηκε” να λάβει σοβαρά μέτρα αντιμετώπισης της κατάστασης, υπέρ του ”βασανιζόμενου” μουσουλμανικού στοιχείου και κατά της διάσπασης του Τουρκικού κράτους.\nΗ γνωστή τακτική που έξυπνα χρησιμοποιούν συνήθως οι Τούρκοι στο μεγαλείο της! Για άλλη μια φορά παρουσιάζουν τον θύτη ως θύμα και το αντίθετο. Τα αποτελέσματα βέβαια αυτών των ”μέτρων” είναι γνωστά σε όλους μας. Μια ακόμη γενοκτονία από το ”βδέλυγμα της ερημώσεως”, από τη χώρα που έχει ως φιλοσοφία και θεωρεί κατόρθωμα να αρπάζει ότι καλό έχει ο γείτονάς της. Προσωπικά, συνιστώ σε όσους δεν είναι ψύχραιμοι να μην διαβάσουν τα λεγόμενα του Κεμάλ στην ομιλία του αυτή.\nΠέραν όμως της πολιτικής αυτής, οι Τούρκοι θεωρούν ότι τυχόν αναγνώριση της γενοκτονίας διεθνώς ή και από τους ίδιους θα αποτελούσε συντριπτική ήττα στα διπλωματικά χρονικά της!\nΜε την ύπαρξη της Κουρδικής κρατικής οντότητας στα σύνορά της, και με τη ωρίμανση σταδιακά της δημιουργίας του μεγάλου κράτους Κουρδιστάν, αισθάνεται να απειλείται πλέον πολύ σοβαρά η κρατική της συνοχή. Η προσπάθεια διατήρησης της εθνικής της συνοχής μάλλον απέτυχε οριστικά.\nΜέσα σε αυτό το πλαίσιο της συνοχής εντάσσουν οι Τούρκοι και το Ποντιακό ζήτημα, όπως και κάθε άλλο παρόμοιο θέμα.\nΜια αναγνώριση της Γενοκτονίας από τους ίδιους, φοβούνται ότι συντελεί στην διάλυση της κρατικής-εθνικής συνοχής, ενώ μια διεθνής αναγνώριση θα άνοιγε το δρόμο και σε άλλες αναγνωρίσεις (π.χ. Αρμενίων, Ασσυρίων), οπότε ουσιαστικά θα έδινε δυνατότητα πιθανόν εδαφικών διεκδικήσεων και αποζημιώσεων και τελικά διεθνώς μια εικόνα της βαρβαρικής Τουρκίας.\n«Εάν τα παρεληλυθότα μνημονεύεις, άμεινον περί των μελλόντων βουλεύσει”, μας υπενθυμίζει ο αρχαίος ρήτορας Ισοκράτης, δηλαδή ”Αν θυμάσαι τα περασμένα, ξέρεις να αντιμετωπίζεις καλύτερα το μέλλον”.\nΓενικά – Γενοκτονία\nΑποτελεί εθνικό μας χρέος λοιπόν σήμερα, να θυμηθούμε και να θυμίσουμε στον κόσμο την γενοκτονία των Ελλήνων του Πόντου, την τραγωδία δηλαδή του αφανισμού των 353.000 προγόνων μας από τους Τούρκους τον περασμένο αιώνα.\nΤί είναι όμως γενοκτονία; Σύμφωνα με τον νομικό ορισμό που αναγράφεται στο άρθρο 2 της σχετικής συνθήκης των Ηνωμένων Εθνών από το έτος 1948, γενοκτονία σημαίνει μεθοδική εξολόθρευση, ολική ή μερική, μιας εθνικής, φυλετικής ή θρησκευτικής ομάδας, σκοτώνοντας ή προκαλώντας σοβαρή φυσική ή πνευματική βλάβη ή προκαλώντας συνθήκες για την φυσική εξόντωση μελών της ομάδας αυτής. Πρόκειται για ένα πρωτογενές έγκλημα, το οποίο δεν έχει συνάρτηση με πολεμικές συγκρούσεις.\nΉδη η προσπάθεια αφανισμού των χριστιανών της περιοχής του Πόντου είχε αρχίσει από το 1911, με απόφαση που πήραν οι Νεότουρκοι σε συνέδριό τους στη Θεσσαλονίκη. Απόφαση για εξόντωση, η οποία και δυναμώθηκε το 1914 με τον οικονομικό πόλεμο και την καταλήστευση των ελληνικών περιουσιών, με τις επιθέσεις και λεηλασίες από οργανωμένες συμμορίες, τις εξορίες, τις ομαδικές εκτοπίσεις και τα τάγματα εργασίας σε απόμακρες περιοχές της Ανατολίας, όπου ελάχιστοι επέζησαν. Ήταν τότε που το οικουμενικό πατριαρχείο, σε ένδειξη πένθους, έκλεισε στις 15 Μαΐου 1914 όλες τις εκκλησίες και τα σχολεία και κατήγγειλε τους διωγμούς στις μεγάλες χώρες της εποχής. Δεν κατάφερε, όμως, τίποτε γιατί ξέσπασε ο Α’ παγκόσμιος πόλεμος.\nΗ σκληρότερη όμως φάση της γενοκτονικής εκστρατείας άρχισε στις 19 Μαΐου 1919, με την αποβίβαση του Μουσταφά Κεμάλ στη Σαμψούντα, με άδεια του Σουλτάνου, και κράτησε μέχρι το 1923. Με την υποστήριξη 2 Σωμάτων Στρατού, της Σεβάστειας και του Ερζερούμ, όπως ο ίδιος ο Κεμάλ είπε σε ομιλία του αργότερα, και τη βοήθεια τούρκων αιμοσταγών τσετέδων (ανταρτών-ληστών), άρχισε το φοβερό έργο του.\nΤι να πρωτοεπισημάνει κανείς; Τις εκτελέσεις των επιφανών ποντίων, βουλευτών, τραπεζιτών, δασκάλων, παπάδων, δημοσιογράφων; Τους διωγμούς και τους φόνους απλών ανθρώπων; Τις αρπαγές και τους βιασμούς των γυναικών, τις αρπαγές και σφαγές μικρών παιδιών; Τις εκκενώσεις και πυρπολήσεις ολόκληρων πόλεων και χωριών, τις λυσσαλέες καταστροφές εκκλησιών και μοναστηριών, καθώς και τους ομαδικούς εξισλαμισμούς;\nΚαι ποιο ήταν το αποτέλεσμα; Από τους περίπου 700.000 Έλληνες που ζούσαν στον Πόντο την παραμονή του Α’ Παγκοσμίου Πολέμου, μέχρι το τέλος του 1923 είχαν εξοντωθεί 353.000 άτομα. Όλοι αυτοί έπεσαν θύματα ενός προμελετημένου εγκλήματος, ενός καλά οργανωμένου σχεδίου, από τους Νεοτούρκους, χωρίς στην περιοχή εκείνη να υπάρχει πόλεμος μεταξύ Ελλάδος και Τουρκίας. Η γενοκτονία αυτή αποτελεί τη δεύτερη μεγάλη γενοκτονία του προηγούμενου αιώνα, μετά από αυτή των Αρμενίων, τί σύμπτωση βέβαια, από τους ίδιους τους Τούρκους.\nΤον επίλογο της γενοκτονίας ακολουθεί η μοναδική στην παγκόσμια ιστορία ρύθμιση από μια συνθήκη ειρήνης, τη συνθήκη της Λωζάνης το 1923, και η επιβολή από τη διεθνή κοινότητα της υποχρεωτικής ανταλλαγής εκατομμυρίων ανθρώπων, πληθυσμών δηλαδή όχι κάποιων συγκεκριμένων περιοχών, αλλά ολόκληρων χωρών. Έτσι οι πρόγονοί μας ξεριζώθηκαν οριστικά και αμετάκλητα από τις προαιώνιες εστίες τους και μεταφέρθηκαν αναγκαστικά σε μια νέα πατρίδα.\nΕίμαστε υπερήφανοι που είμαστε απόγονοι αυτών που ”εξεριζώθαν ασόν Πόντον, έρθανε ση πατρίδας την πατρίδα και την γην εκατατρύπεσαν με αλέτρι και χορόν”!\nΕίμαστε πολλοί, είμαστε δυναμικοί και το ξέρουν, γι’ αυτό και χρησιμοποιούν πρόσωπα και μεθόδους για να μας κρατούν διαιρεμένους.\nΣήμερα υποσχόμαστε ότι θα συνεχίσουμε με περισσότερο ζήλο και αγάπη να μεταδίδουμε, ο κάθε ένας ξεχωριστά και όλοι μαζί, την ιστορία μας και την πολιτιστική κληρονομιά που παραλάβαμε. Έχουμε χρέος να τα μεταδώσουμε στις νέες γενιές και επιπλέον να ενημερώνουμε όλους, στην Ελλάδα και στο εξωτερικό, για την τραγωδία του Ποντιακού Ελληνισμού. Το οφείλουμε στη μνήμη αυτών που θυσιάστηκαν για την διατήρηση της εθνικής τους ταυτότητας και επιπλέον γιατί ”λαός που ξεχνά την ιστορία του είναι καταδικασμένος να την ξαναζήσει”!\nΣήμερα χαλυβδώνουμε το φρόνημά μας με τη συμμετοχή μας στο προσκλητήριο μνήμης αυτής της επετείου. Σήμερα χρειάζεται όσο ποτέ άλλοτε να είμαστε ενωμένοι, γιατί μόνον έτσι θα μπορέσουμε να διεκδικήσουμε τα δίκαιά μας σ’ αυτή την δύσκολη εποχή.\nΑπ’ την πατρίδα μας διωγμένοι, στεριές και πέλαγα διαβήκαμε, ρουφήσαμε όλους τους καημούς κι όλους τους τρόμους, φτερό την κάναμε τη ρίζα μας και φύγαμε, μακριά στα ολάνοιχτα προς τους μεγάλους δρόμους!\nΑπό παλιά μας λέγαν: ”θα γυρίσετε στην πρώτη σας κοιτίδα την ξεχειλιστή, η πρώτη σας πατρίδα σας προσμένει εκεί!”\nΑπ’ της Τραπεζούντας το καστέλι, της Μαυροθαλασσίτισας απλώσαμε, μας πήραν τα Βαλκάνια,\nστην Πόλη τα καράβια μας αράξανε, κι οι Θρακιώτικοι και οι Μακεδονίτικοι κάμποι και τα βουνά μας δεχτήκανε, πρώτα πρώτα δαρμένα καραβάνια.\nΣβησμένοι απ’ την Ανατολή, ανατείλαμε στη Δύση, και της σκλαβιάς ασπροχαράξαμε τα σκότη, κι όπου γης κι όπου γεράματα, σπέρνουμε μια Ελλάδα και μια νιότη!\nΟμιλία του Ν. Ταμουρίδη στις 19 Μαΐου 2017 στο αμφιθέατρο της Ι.Μ. Αλεξανδρουπόλεως, ως προσκεκλημένος των τοπικών Πολιτιστικών Συλλόγων, με θέμα ”Η Τουρκική Πολιτική και το Ποντιακό Ζήτημα”.\nΠΑΝΕΛΛΗΝΙΑ ΑΓΩΝΙΣΤΙΚΗ ΣΥΝΔΙΚΑΛΙΣΤΙΚΗ ΚΙΝΗΣΗ ΕΡΓΑΖΟΜΕΝΩΝ ΠΑΣΚΕ ΕΡΓΑΤΙΚΟΥ ΚΕΝΤΡΟΥ Ν. ΚΟΖΑΝΗΣ: Το διαρκές Μνημόνιο Τσίπρα – Καμμένου δεσμεύει τη χώρα με τους χειρότερους όρους για τα επόμενα 99 χρόνια. Τα δίνουν όλα χωρίς να ντρέπονται.


 Home  ΑΝΕΞΗΓΗΤΟ  ΜΥΣΤΗΡΙΑ  ΟΝΕΙΡΑ  Όνειρά\nΑν ξυπνήσουμε 20 λεπτά μετά το τέλος του ονείρου, συνήθως δεν έχουμε καμιά ανάμνηση του. Αν ξυπνήσουμε μετά από 15 λεπτά, διατηρούμε μερικές σκηνές. Μετά από 5 λεπτά, το θυμόμαστε πάρα πολύ καλά. Εάν ξυπνήσουμε κατά τη διάρκεια του ονείρου δεν υπάρχει καμιά δυσκολία. Συμβαίνει να ξεχνάμε τα όνειρα μας, όταν ξυπνάμε αρκετά αργότερα από την περίοδο REM (γρήγορες κινήσεις των ματιών) του ύπνου. Η φάση REM του ύπνου, είναι αυτή στην οποία εμφανίζεται το όνειρο και συνοδεύεται από τις γρήγορες κινήσεις των ματιών. Σ' αυτήν βασίζεται μια άλλη τεχνική ανάμνησης των ονείρων, που προϋποθέτει τη γρήγορη αφύπνιση μετά τη φάση REM. Έτσι προλαβαίνουμε να μηνπέσουμε στην επόμενη βαθιά φάση ύπνου, όπου το ονειρικό κύκλωμα είναι σβηστό. Γι' αυτό μπορούμε μια φορά το μήνα να διακόπτουμε τον ύπνο μας κάθε δύο ώρες, είτε εκούσια είτε μ' ένα ξυπνητήρι. Προφανέστατα με αυτό τον τρόπο μπορούμε να ξυπνήσουμε κατά τη διάρκεια ενός ονείρου ή στο τέλος του. Ωστόσο δεν πρέπει να χρησιμοποιούμε αυτή τη μέθοδο περισσότερο από μια φορά το μήνα, επειδή είναι αρκετά αγχογόνος.\nΤο φαινόμενο αυτό οφείλεται στο υποσυνείδητο. Το υποσυνείδητο που σκέφτεται, είναι περισσότερο εστιασμένο και διορατικό απ' ό,τι το συνειδητό. Η γλώσσα και τα πρόσωπα που κατοικούν αυτό τον κόσμο είναι σύμβολα κι εμείς επικοινωνούμε μαζί τους μέσα από τα όνειρα. Γεγονότα ή σκέψεις που θεωρήσαμε δευτερεύοντα ή έλαθαν της συνειδητής προσοχής μας, ξεπροβάλλουν στο όνειρο όχι σαν λογική σκέψη, αλλά σαν μια εικόνα συμβολική, γράφει ο Καρλ Γιουνγκ. Σύμβολα κοινά σ' όλη την ανθρωπότητα, αρχέτυπα που εμφανίζονται με ατομικό τρόπο και που γι' αυτό χρειάζεται κλειδί για την ερμηνεία τους. Η μελέτη των συμβόλων αποκρυπτογραφεί το όνειρο, αποκαλύπτοντας στο συνειδητό το περιεχόμενο του υποσυνείδητου χώρου. Κι από εδώ αρχίζει η μύηση. Η σύνδεση συνειδητού και υποσυνείδητου, σαν ενοποιητική διαδικασία, εισάγει τον αναζητητή στο συλλογικό υποσυνείδητο. Το ατομικό υποσυνείδητο εκτός από την προσωπική του ιστορία, που είναι περιοδικό φαινόμενο (γέννηση-θάνατος), περιέχει κυρίως το συλλογικό υποσυνείδητο. Αυτό είναι αενάως παρόν, από τότε που εμφανίστηκαν στον πλανήτη ανθρώπινα όντα. Περιέχει το φυλετικό πνεύμα του οποίου στοιχεία επιλέγει το άτομο για να αναπτύξει το ένστικτο του, τη διαίσθηση του, τη σκέψη και τη συμπεριφορά του. Το γεγονός ότι ο άνθρωπος σκέφτεται και δρα σύμφωνα με το φυλετικό πνεύμα τον κάνει συμμέτοχο στη φυλή του, γράφει ο Ρούντολφ Στάινερ ιδρυτής της Ανθρωποσοφικής Εταιρίας. Γι' αυτό και τα προσωπικά ιδανικά ή τα πρότυπα ζωής, μπορούν να υπερβαίνουν την εθνική πολιτιστική κληρονομιά και να έχουν πανανθρώπινο χαρακτήρα.\nΑΝΕΞΗΓΗΤΟ ΜΥΣΤΗΡΙΑ ΟΝΕΙΡΑ


Χρήστες Windows-Linux: Θα χρησιμοποιούν το iMessage μέσω Zen\nHomeinetΧρήστες Windows-Linux: Θα χρησιμοποιούν το iMessage μέσω Zen\n5 February 2020, 10:43\nΤο iMessage της Apple είναι μια υπηρεσία άμεσων μηνυμάτων που είναι διαθέσιμη μόνο σε όσους βρίσκονται στο οικοσύστημα της Apple. Αλλά αυτό πρόκειται σύντομα να αλλάξει μέσω μιας “υπηρεσίας τρίτου μέρους” (third-party client) που θα παρέχει στους χρήστες των Windows 10 και Linux τη δυνατότητα να χρησιμοποιούν το iMessage. Η λύση της “υπηρεσίας τρίτου μέρους” με την ονομασία Zen έχει αναπτυχθεί από μια εταιρεία που ονομάζεται Amnesia Software, η οποία πρόκειται να εισάγει μια παρόμοια λύση iMessage για εκδόσεις κινητών.\nΤο iMessage λειτουργεί εδώ και εννέα χρόνια και υποστηρίζεται από την εφαρμογή Messages σε εκδόσεις iOS 5 και OS X Mountain Lion. Υπάρχουν πολλοί χρήστες που δηλώνουν ικανοποιημένοι από την υπηρεσία και τον τρόπο με τον οποίο αυτή χειρίζεται τα μηνύματα. Για τον λόγο αυτό προηγήθηκαν κι άλλες προσπάθειες για να ενσωματωθεί το iMessage στα Windows. Αυτές οι προσπάθειες είναι είτε με τη μορφή επεκτάσεων των browser που έχουν πρόσβαση σε web υπηρεσίες.\nΗ Zen είναι η πρώτη υπηρεσία για ασφαλές iMessage, που μπορεί να χρησιμοποιηθεί σε κάθε είδους πλατφόρμα και θα είναι σύντομα διαθέσιμη στους χρήστες Windows και Linux.\nΟι κατασκευαστές της υπηρεσίας Zen έχουν φροντίσει να αντιμετωπίσουν το πιο βασικό ζητούμενο, δηλαδή την προστασία προσωπικών δεδομένων και την προσαρμογή. Για το σκοπό αυτό, η υπηρεσία Zen πραγματοποιεί μόνο ροές της δραστηριότητας iMessage P2P. Αντιθέτως, δεν δημιουργεί κανένα αρχείο καταγραφής στον server ούτε παρακολουθεί τις συνομιλίες των χρηστών. Επίσης, οι προγραμματιστές την περιγράφουν ως ένα “υπερ-προσαρμόσιμο σχέδιο” όπου οι χρήστες μπορούν να χρησιμοποιήσουν το CSS για να αλλάξουν projects, να τροποποιήσουν το περιβάλλον ενός χρήστη και τη διάταξη και να δημιουργήσουν νέες κινούμενες εικόνες.\nΗ Αmnesia Labs εργάζεται συστηματικά πάνω στην υπηρεσία Zen και σχεδιάζει να την κυκλοφορήσει και να τη διαθέσει στο κοινό τον Μάρτιο του 2020. Η εταιρεία θα την ξεκινήσει ως μοντέλο που θα διατίθεται με συνδρομές, όπου οι χρήστες θα πρέπει να πληρώσουν ένα ποσό μεταξύ 3 έως 5 δολαρίων. Θα μπορούσαν επίσης να προσφέρουν μια ολόκληρη αγορά για περίπου 10 έως 15 δολάρια.\nΤο ιδιαίτερα χαμηλό κόστος της υπηρεσίας Zen επιτρέπει στους χρήστες να την εκτελέσουν και σε παλιό υλικό. Ωστόσο υπάρχουν πολλοί χρήστες της Reddit που πιστεύουν ότι η Apple θα” κλείσει” σύντομα το προϊόν. Αυτό οφείλεται στο γεγονός ότι η Apple έχει ιστορικό τερματισμού οποιουδήποτε project που φαίνεται να μιμείται το βασικό έργο της.\nPrevious articleHiSilicon: Βρέθηκε backdoor σε chips που χρησιμοποιούνται σε εκατομμύρια συσκευές\nNext articleAndroid: Οι νέες ενημερώσεις ασφαλείας (Φεβρουάριος 2020) διορθώνουν κρίσιμες ευπάθειες


Panoptis . Πανοπτης .... απόψεις , στοχασμοί ,οντολογικοί προβληματισμοί .... .: ΟΛΟΚΛΗΡΗ Η ΟΜΙΛΙΑ ΤΟΥ ΔΗΜ. ΚΟΥΤΣΟΥΜΠΑ....ΔΗΜ. ΚΟΥΤΣΟΥΜΠΑΣ: ΘΑ ΕΙΝΑΙ ΧΕΙΡΟΤΕΡΑ ΕΞΩ ΑΠΟ ΤΟ ΕYΡΩ ΑΠΟ ΤΟ ΝΕΟ ΜΝΗΜΟΝΙΟ!!! Όλοι και καθένας/μια χωριστά ας βγάλουν τα συμπεράσματα τους.\nΟΛΟΚΛΗΡΗ Η ΟΜΙΛΙΑ ΤΟΥ ΔΗΜ. ΚΟΥΤΣΟΥΜΠΑ....ΔΗΜ. ΚΟΥΤΣΟΥΜΠΑΣ: ΘΑ ΕΙΝΑΙ ΧΕΙΡΟΤΕΡΑ ΕΞΩ ΑΠΟ ΤΟ ΕYΡΩ ΑΠΟ ΤΟ ΝΕΟ ΜΝΗΜΟΝΙΟ!!! Όλοι και καθένας/μια χωριστά ας βγάλουν τα συμπεράσματα τους.


Snobduck: Τα σαπούνια που έγιναν η νέα μας μανία - ΟΜΟΡΦΙΑ - People Greece\nΚΕΙΜΕΝΟ: ΧΡΙΣΤΙΝΑ ΧΡΟΝΗ\n04/03/2014 06:00:19 πμ\nΈνα τσούρμο φωνακλάδικα παπάκια ξεκίνησαν κάποτε να ακολουθούν έναν ανυποψίαστο περαστικό, συνοδεύοντας τον στη δουλειά του επί 5 μήνες. Ο εν λόγω κύριος, ενώ αρχικά παραξενεύτηκε, στη συνέχεια αποφάσισε να κάνει τα συγκεκριμένα παπιά διάσημα! Έτσι λοιπόν, ο Βασίλης Ντούρος, οικολόγος και λάτρης των ζώων, πρόσφερε ένα ολικό makeover στις πάπιες του, τους φόρεσε παπιγιόν και τις έντυσε με τα πιο απολαυστικά αρώματα.\nΑυτή είναι η ιστορία πίσω από την έμπνευση των σαπουνιών Snobduck, της νέας ευφάνταστης πρότασης που ανακαλύψαμε και μας έχει ξετρελάνει. Όπως λέει και ο δημιουργός του, Κος Ντούρος, τα σαπούνια Snobduck δεν υπόσχονται να γυρίσουν τον χρόνο πίσω, δεν καθαρίζουν συνειδήσεις ούτε κάνουν μαγικά. Αποτελούν όμως την καλύτερη και πιο χαρούμενη συντροφιά για το μπάνιο και τον καθαρισμό του προσώπου σας, αφού οι 100% χειροποίητες και φυσικές συνθέσεις τους από έξτρα παρθένο ελαιόλαδο, ελληνικά βότανα και μέλι εγγυώνται να σας περιποιηθούν με τον καλύτερο τρόπο.\nΔείτε εδώ μερικά ακόμη τέλεια σαπούνια\nΜία τόσο λαχταριστή και μυρωδάτη ιδέα δε θα μπορούσε παρά να διατίθεται και σε μεγάλη ποικιλία. Η γκάμα των σαπουνιών Snobduck είναι αρκετά πλούσια, με υπέροχα εθιστικά αρώματα, από τα οποία δε θα ξέρετε ποιο να πρωτοδιαλέξετε (τουλάχιστον αυτό πάθαμε εμείς). Ενδεικτικά, μπορείτε να επιλέξετε είτε τις πάπιες με λεμόνι, ώστε να μειώσετε τη λιπαρότητα από μαλλιά, πρόσωπο και σώμα, είτε με καρύδα για εξωτικό άρωμα και απόλυτη αίσθηση ενυδάτωσης.\nΌσκαρ 2014: Jennifer Lawrence και Naomi Watts κλέβουν την παράσταση\n86η Απονομή Βραβείων Όσκαρ 2014: Η Μαρία Μενούνος με μαλλιά και μακιγιάζ δια χειρός Δημήτρη Γιαννέτου\nΗ Μικαέλα Φωτιάδη επιτίθεται την Ηλιάνα Παπαγεωργίου: «Κάτι έχει μαζί μου. Έχει πει άσχημα πράγματα για μένα»\nΟ Άρης Καβατζίκης ξεσπά ξανά για την Ιωάννα Τούνη: «Έψαχνα τον λογαριασμό της Τούνη και βρήκα…»\nΤα «Κίτρινα Γιλέκα» στέλνουν στο 3,2% το έλλειμμα της Γαλλίας\nMichael Schumacher: Ευχάριστα νέα για την εξέλιξη της υγείας του Γερμανού πιλότου


5 ΚΑΙ ΣΗΜΕΡΑ | Tempe Terra\n5 ΚΑΙ ΣΗΜΕΡΑ\nPosted on Οκτώβριος 10, 2006 by Sadmanivo\nμέρες μείνανε για τις εκλογές (στην Ελλάδα) και κάτι περισσότερο για την Αμέρικα.\nΚαι ξεκινώντας από εδώ, πολύ εδώ, εννοώ τη Θεσαλονίκη, αρχίσαμε τα ξεκατινιάσματα με αφορμή τις (αιώνιες) πλημμύρες. Τι να πω, μήπως εμείς δεν τους σταυρώσαμε; Ε, τώρα μας σταυρώνουν αυτοί. Θεούλη μου, φώτισέ μας τους μικρόνοες να ΜΗΝ ΞΑΝΑΨΗΦΗΣΟΥΜΕ τους ίδιους και τους ίδιους μπλε και πράσινους κόκκους αδιαφορίας και βολέματος!\nΑπεναντίας, across the sea, ο κος Μπους(…) δεν τα πάει καλά. Θόδωρε, ακούω καμπάνες που έλεγε και ο Λαζόπουλος στους αξέχαστους Μήτσους… Δεν είναι τυχαίο φυσικά που όλα βγαίνουν στην κατάλληλη ώρα… Μη φανταστείτε τίποτα αισιόδοξο (θα απογοητευτείτε). Όταν έρθει η ώρα, θα βγουν και της μέλλουσας προεδρίνας.\nΌπως έλεγε και ο βάρδος, «όλα τριγύρω αλλάζουνε κι όλα τα ίδια μένουν».\nΌμως, νομίζω πως η τετραετία 2006-2010 θα χαρακτηρίζεται από γυναίκες στην εξουσία. Άντε, να δούμε…\n« Ηλιόδωρου (Θεοδοσίδη) Τα Αιθιοπικά 5 ΚΑΙ ΣΗΜΕΡΑ, PART 2 »\nonline casino, on Νοέμβριος 21, 2006 at 11:51 πμ said:\nThat’s craps game …


Οι καλύτερες στιγμές από το GP Αυστραλίας '); });\nΟι καλύτερες στιγμές από το GP Αυστραλίας\nSPORT24.GR 20.03.2016 | 18:47\nΔείτε στιγμιότυπα από τον πρώτο αγώνα του Παγκοσμίου Πρωταθλήματος της Formula 1 που διεξήχθη την Κυριακή 20/3 στο Albert Park της Μελβούρνης. (VIDEO)\nΟ αγώνας ήταν επεισοδιακός με την Mercedes AMG Petronas να ξεκινά με τον καλύτερο τρόπο τη σεζόν κάνοντας το 1-2.\nΝικητής αναδείχθηκε ο Nico Rosberg, με τον Παγκόσμιο Πρωταθλητή, Lewis Hamilton να τερματίζει 2ος. Στο τρίτο σκαλί του βάθρου ανέβηκε ο Sebastian Vettel με τη Ferrari.\nΟ αγώνας σημαδεύτηκε από το τρομακτικό ατύχημα του Fernando Alonso.\nΔιαβάστε ακόμα στο Car and Driver.\nΚι όμως δεν έπαθε τίποτα o Alonso!


Επαναστατική θεραπεία 5 ημερών «νικάει» τον καρκίνο του προστάτη! | Typosthes\nΥΓΕΙΑ - ΕΠΙΣΤΗΜΗ 22/09/2019 01:22\nΟ καρκίνος του προστάτη μπορεί σε λίγα χρόνια να αντιμετωπίζεται με ακτινοθεραπεία που θα διαρκεί μόλις μία εβδομάδα, αντί για τους σχεδόν 2 μήνες που κατά μέσον όρο διαρκεί σήμερα. Μάλιστα, το θέμα στην επικαιρότητα έφερε ο πασίγνωστος αστέρας της ροκ Rod Stewart, μετά τη δίχρονη νικηφόρα μάχη του με τον καρκίνο.\nΕπιστήμονες από την Αγγλία ανακοίνωσαν τα πρώτα αποτελέσματα από τη δοκιμή ενός νέου, εντατικού σχήματος ακτινοθεραπείας. Κατ' αυτό, η ακτινοθεραπεία γίνεται με υψηλής ακρίβειας, υψηλής εντάσεως στοχευμένη ακτίνα σε μόλις 5 συνεδρίες.\nΣήμερα, η ακτινοθεραπεία για τον καρκίνο του προστάτη τυπικά χορηγείται επί 39 ημέρες σε διάστημα οκτώ εβδομάδων. Αυτό σημαίνει ότι οι άνδρες πρέπει να πηγαίνουν στο νοσοκομείο καθημερινά επί σχεδόν 2 μήνες.\nΟ καρκίνος του προστάτη είναι ο πιο συχνός στους άνδρες. Αναλόγως με το στάδιο, την επιθετικότητα, την έκταση της νόσου και την πρόγνωση αντιμετωπίζεται με διάφορους τρόπους. Ένας από τους βασικούς (μπορεί να χορηγηθεί σε όλα τα στάδια) είναι η ακτινοθεραπεία.\nΣτη νέα μελέτη συμμετείχαν 874 άνδρες. Περίπου οι μισοί έλαβαν την κλασική ακτινοθεραπεία, με σχήμα 39 θεραπειών σε οκτώ εβδομάδες ή έκαναν 20 θεραπείες σε τέσσερις εβδομάδες. Οι υπόλοιποι έλαβαν μόνο 5 δόσεις ισχυρής ακτινοθεραπείας (λέγεται στερεοτακτική ακτινοθεραπεία ή SBRT) σε μία ή δύο εβδομάδες.\nΟι επιστήμονες διαπίστωσαν ότι η «συμπυκνωμένη» ακτινοβόληση δεν είχε περισσότερες παρενέργειες απ' όσες το κλασικό σχήμα. Επιπλέον, τα πρώτα αποτελέσματα δείχνουν ότι είναι «υποσχόμενη» όσον αφορά τη θεραπεία του καρκίνου.\nΕίναι η πρώτη φορά που δοκιμάζεται αυτού του είδους η σύντομη θεραπεία σε μελέτη σταδίου ΙΙΙ. Το στάδιο 3 των κλινικών δοκιμών ελέγχει την ασφάλεια και την αποτελεσματικότητα ερευνητικών (πειραματικών) θεραπειών, σε σύγκριση με τις καθιερωμένες. Η νέα μελέτη δημοσιεύεται στην ιατρική επιθεώρηση The Lancet Oncology.\nΌπως γράφουν οι επιστήμονες από το Royal Marsden NHS Foundation Trust και το Ινστιτούτο Έρευνας του Καρκίνου (ICR) του Λονδίνου, τρεις μήνες μετά τη θεραπεία οι παρενέργειες δεν ήταν χειρότερες στους ασθενείς που είχαν λάβει την ισχυρή ακτινοθεραπεία.\nΕπιπλέον η ισχυρή θεραπεία φάνηκε να είναι βραχυπρόθεσμα εξίσου αποτελεσματική με την κλασική. Οι επιστήμονες όμως περιμένουν και τα μακροπρόθεσμα αποτελέσματά της για να εξαγάγουν οριστικά συμπεράσματα.\n«Τα ευρήματά μας υποδηλώνουν ότι ένας πολύ βραχύτερος κύκλος υψηλής δόσης ακτινοθεραπείας δεν αυξάνει τις βραχυπρόθεσμες παρενέργειες, έναντι της κλασικής ακτινοθεραπείας», δήλωσε ο επικεφαλής ερευνητής Dr Douglas Brand, από το ICR. «Εάν τα στοιχεία των μακροπρόθεσμων επιδράσεων είναι επίσης θετικά, η μελέτη μας μπορεί να αλλάξει την καθιερωμένη ακτινοθεραπεία για τον καρκίνο του προστάτη».


Τσάμπιονς Λιγκ και Κύπελλο Ελλάδας με 0% γκανιότα, ΣΟΥΠΕΡ αγορές και Cash Out μόνο στον Stoiximan!\nΑρχική Νέα εταιρειών Τσάμπιονς Λιγκ και Κύπελλο Ελλάδας με 0% γκανιότα, ΣΟΥΠΕΡ αγορές και Cash...\nApril 28, 2021 - 12:04 pm\nΜετά τη μονομαχία Ρεάλ Μαδρίτης-Τσέλσι στο τερέν των ημιτελικών του Τσάμπιονς Λιγκ μπαίνουν Παρί Σεν Ζερμέν και Μάντσεστερ Σίτι. Και αυτή η ματσάρα με μηδενική γκανιότα από τον Stoiximan, όπως και ο ημιτελικός του Κυπέλλου Ελλάδας Ολυμπιακός-ΠΑΣ Γιάννινα! Ο Stoiximan, η κορυφαία εταιρεία στοιχηματισμού στην Κύπρο, προσφέρει όλα τα μεγάλα ματς στα κορυφαία ευρωπαϊκά πρωταθλήματα με 0% γκανιότα*, αμέτρητες στοιχηματικές επιλογές και Cash Out!\nΣτο Παρίσι η Παρί Σεν Ζερμέν φιλοξενεί τη Μάντσεστερ Σίτι (22:00). Στο 3.41 ο «άσος», στο 4.03 η ισοπαλία, στο 2.18 το «διπλό». Νίκη της Παρί με μηδέν παθητικό με απόδοση 5.20 και της Σίτι με απόδοση 3.65. Το over 2.5 γκολ έχει απόδοση 1.72, το over 3.5 γκολ είναι στο 2.75 και το over 4.5 γκολ στο 4.90, ενώ το under 2.5 γκολ δίνει 2.15. Στο 1.62 το GG, στο 2.22 το NG. Αν βλέπετε 1/1 στο Η/Τ και over 3.5 γκολ, ποντάρετε στο 14.00, ενώ αν βλέπετε 2/2 στο Η/Τ και over 3.5 γκολ, η απόδοση είναι 7.80. Νίκη της Παρί σε οποιοδήποτε ημίχρονο με απόδοση 2.12 και της Σίτι με απόδοση 1.60. Σε ποιο ημίχρονο θα πετύχει περισσότερα γκολ η Παρί; Στο πρώτο με απόδοση 3.60, στο δεύτερο με απόδοση 2.52 ή ίδιος αριθμός γκολ και στα δύο με απόδοση 2.30; Οι αντίστοιχες αποδόσεις για τη Σίτι είναι 3.35, 2.30 και 2.65. Ποιος θα είναι ο πρώτος σκόρερ της αναμέτρησης; Στο 6.40 η απόδοση για Εμπαπέ και Αγκουέρο, στο 7.00 για τον Γκιουντογάν, στο 7.20 για τον Νεϊμάρ, στο 7.60 για τον Ζεζούς. Βλέπετε τον Εμπαπέ να πετυχαίνει 2 ή περισσότερα γκολ; Ποντάρετε στο 9.00! Πρώτο γκολ ο Μαχρέζ και νίκη η Σίτι με απόδοση 9.00, πρώτο γκολ ο Ικάρντο και νίκη η Παρί με απόδοση 11.00. Γκολ του Νεϊμάρ στο πρώτο ημίχρονο δίνει 5.20 και του Ντε Μπρόινε στο δεύτερο 4.75. Γκολ του Εμπαπέ και στα δύο ημίχρονα με απόδοση 19.00! Γκολ του Γκιουντογάν με κεφαλιά δίνει 8.40 και δοκάρι του Νεϊμάρ είναι στο 10.75.\nΌλες οι αγορές για το Παρί Σεν Ζερμέν-Μάντσεστερ Σίτι εδώ.\nΓια το Κύπελλο Ελλάδας, ο Ολυμπιακός υποδέχεται τον ΠΑΣ Γιάννινα (19:00) στη ρεβάνς του 1-1, με το νικητή του ζευγαριού να φτάνει στον τελικό της διοργάνωσης. Στο 1.26 ο «άσος», στο 6.46 η ισοπαλία, στο το 15.50 «διπλό». Πρόκριση του Ολυμπιακού δίνει 1.11 και του ΠΑΣ Γιάννινα 6.90. Το over 2.5 γκολ έχει απόδοση 1.62, το over 3.5 γκολ είναι στο 2.60 και το over 4.5 γκολ στο 4.55, ενώ το under 2.5 γκολ δίνει 2.30. Στο 2.15 το GG, στο 1.65 το NG. Το GG στο πρώτο ημίχρονο δίνει 5.30 και στο δεύτερο 3.95, ενώ αν βλέπετε GG και στα δύο ημίχρονα, ποντάρετε στο 11.25! Σε ποιο ημίχρονο θα μπουν περισσότερα γκολ; Στο πρώτο με απόδοση 3.05, στο δεύτερο με απόδοση 1.91 ή ίδιος αριθμός γκολ και στα δύο με απόδοση 3.55; Νίκη του Ολυμπιακού με 2 γκολ διαφορά δίνει 3.90 και με 3 ή περισσότερα γκολ διαφορά δίνει 2.72. Νίκη του ΠΑΣ με 1 γκολ διαφορά δίνει 10.50. Γκολ του Ολυμπιακού και στα δύο ημίχρονα με απόδοση 1.90, ενώ του ΠΑΣ με απόδοση 9.00. Αν πιστεύετε ότι το πρώτο γκολ θα μπει μέχρι το 28’ της αναμέτρησης, η απόδοση είναι 1.80, ενώ αν το βλέπετε μετά το 28’, ποντάρετε στο 2.15. Θα έχει αυτογκόλ το ματς; Απόδοση 12.00! Θα δοθεί πέναλτι; Ποντάρετε στο 2.50. Γκολ-πέναλτι του Ολυμπιακού δίνει 3.95 και του ΠΑΣ 9.25.\nΌλες οι αγορές για το Ολυμπιακός-ΠΑΣ Γιάννινα εδώ.\nΠροηγούμενο άρθροMονογονεϊκές Οικογένειες: Απορρίπτονται οι νομικές αρωγές από το κράτος – Αναγκάζονται για ελεημοσύνη από ιδιώτες\nΕπόμενο άρθροΟ Eden Hazard, συμμετέχει στο κίνημα #ElectrifyTheWorld της Nissan


Δέχτηκε την μπάλα στο κεφάλι και έπεσε κάτω (video) | altsantiri\nΔέχτηκε την μπάλα στο κεφάλι και έπεσε κάτω (video)\nΔημοσιεύθηκε στις 14-05-2019 - 15:05μμ\nΠολλές φορές όταν ρεπόρτερ καλύπτει τα όσα συμβαίνουν μέσα στον αγωνιστικό χώρο έχει να αντιμετωπίζει διάφορους κινδύνους. Αυτό το… ένιωσε καλά η δημοσιογράφος που έκανε live μετάδοση από το «Μεστάγια» πριν από τη σέντρα της πρόσφατης ρεβάνς ανάμεσα στη Βαλένθια και την Άρσεναλ για τα ημιτελικά του Europa League.\nΗ συγκεκριμένη ρεπόρτερ δέχτηκε την μπάλα στο κεφάλι την ώρα που οι δυο ομάδες έκαναν προθέρμανση. Αρνητική εντύπωση προκάλεσε το γεγονός πως αυτός που βρέθηκε κοντά της δεν έκανε καν κίνηση για να τη βοηθήσει, με τη δημοσιογράφο να έχει… σωριαστεί στο έδαφος.\n— 🇪🇸 Alex_19ȢՁ (@alexpinillos82) 9 Μαΐου 2019


ΑΝΑΒΑΠΤΙΣΗ ΣΤΗ ΒΑΣΗ\nΕίναι ενδιαφέρον για κάποιον που είναι έξω από τα πράγματα, κυρίως οργανωτικά, να παρακολουθήσει πώς εισπράττει και πώς αντιδρά ένας κόσμος που στοιχίζεται στις γραμμές της Αριστεράς, την πρόσφατη κρίση στο ηγετικό επίπεδο.\nΕ, λοιπόν ίσως να κάνει καλό στα στελέχη αυτά να κατέβουν στη βάση, να αφουγκραστούν την αγωνία του κόσμου, να τα “ακούσουν” απευθείας και όχι διαμεσολαβημένα. Μόνο τότε μπορεί να συνέλθουν και να αναρωτηθούν τι κάνουμε. Κι αυτό βεβαίως μόνο αν η ανιδιοτέλεια και η πολιτική τους εντιμότητα δεν έχει χαθεί ανεπιστρεπτί.\nH εμπειρία από τη συμμετοχή μου στη συγκέντρωση-συνέλευση του ΣΥΡΙΖΑ στη Μυτιλήνη δεν μπορεί βεβαίως να γενικευτεί, δεν ξέρω τι γίνεται σε άλλες πόλεις. Είναι όμως ένα δείγμα. Η βάση αποδεικνύεται πολύ πιο ώριμη από την κορυφή ή για να ακριβολογώ από ένα μέρος της κορυφής.\nΤι αποκόμισα λοιπόν εγώ από τη συζήτηση που έγινε. Πρώτο, ότι ο ΣΥΡΙΖΑ είναι και παραμένει βασική επιλογή για όλους. Δεν υπάρχει αυτή τη στιγμή κάτι άλλο για να προχωρήσει η Αριστερά. Και πριν αυτό αποδειχτεί στην πράξη ότι εξάντλησε την προωθητική του δύναμη πρέπει να διαφυλαχθεί σαν κόρη οφθαλμού και να προχωρήσει παραπέρα. Δεύτερο, ότι η βάση δε στοιχίζεται πίσω από τούτα ή τα άλλα στελέχη. Δεν υπάρχει ηγεσία θεόπνευστη για να τη λιβανίζουμε ολημερίς, αντιθέτως ή ηγεσία πρέπει να κρίνεται σε καθημερινή βάση. Τρίτο, επισημάνθηκαν λάθη και παραλείψεις τα οποία μέσα από διάλογο πρέπει να διορθωθούν και να επιλυθούν. Καθώς και το ότι όλα αυτά που διαδραματίζονται τελευταία έγιναν ερήμην και πίσω από τις πλάτες της βάσης. Άλλωστε πρόκειται για “μεγάλη επιτυχία” τα ΜΜΕ να γίνουν δίαυλοι “επίσημης” ενημέρωσης των μελών για τα τεκταινόμενα στο κόμμα τους.\nΒεβαίως όλη αυτή η διαμάχη σε επίπεδο ηγεσίας θέτει προς το παρόν εμπόδια σε μια συζήτηση που πρέπει να ανοίξει σε ζητήματα πολιτικής. Τέθηκε για παράδειγμα το πρόβλημα ότι ο ΣΥΡΙΖΑ θα πρέπει να δουλέψει πολύ σοβαρότερα στον τομέα εργασίας των ανθρώπων. Ας αναλογιστούμε σε πόσους χώρους δουλειάς απουσιάζει η οργανωμένη παρουσία της ανανεωτικής-ριζοσπαστικής αριστεράς.\nΚαι κάτι τελευταίο. Πέρα από όλα αυτά που έγιναν η Αριστερά πρέπει να δουλέψει σοβαρά για την ΗΓΕΜΟΝΙΑ των αριστερών ιδεών στην κοινωνία. Στέκομαι στην τελευταία παράγραφο ενός άρθρου του Νικόλα Σεβαστάκη στην Κυριακάτικη Ελευθεροτυπία:\n“Και αυτό που μπορεί να προσάψει κανείς στους αριστερούς είναι ότι η αιώνια λυρική τους αισιοδοξία έκανε για άλλη μια φορά ζημιά: θεώρησαν ότι οι εθνικοποιήσεις κάποιων τραπεζών, η κοινωνικο-προστατευτική ρητορική και η συμβολική εκτέλεση λίγων διάσημων «άπληστων» σήμανε την ώρα της αριστεράς. Ξεχνώντας, όμως, ότι ο περίφημος νεοφιλελευθερισμός δεν είναι κυρίως ένα πακέτο οικονομικών συνταγών -που άλλωστε ποτέ δεν επικράτησε στην καθαρότητά του- αλλά μια φιλοσοφία της ζωής ή μια εφαρμοσμένη ηθική.”\nΙδού λοιπόν ένα πεδίο μάχης, διαρκείας που απαιτεί από την Αριστερά αντοχές, φαντασία, επιμονή και δουλειά μυρμηγκιού. Θα εργαστούμε σοβαρά ώστε αξίες πολιτικές, ηθικές, κοινωνικές της Αριστεράς του 21ου αι. να γίνονται εύκολα αναγνωρίσιμες από ένα κόσμο τηλεοπτικά διαπαιδαγωγημένο; Nα είναι εύκολα αντιληπτό ότι αυτοί οι αριστεροί, άνθρωποι κατά τα άλλα ίδιοι με μας, εντούτοις διακρίνονται από μια άλλη φιλοσοφία ζωής ή εφαρμοσμένη ηθική και κατά τούτο είναι και διαφορετικοί; Δεν είναι όλοι ίδιοι. Πώς άλλιώς θα κερδίσεις τα μυαλά και τις ψυχές των ανθρώπων;\nΕτικέτες ηγεμονία ιδεών, Σεβαστάκης, ΣΥΡΙΖΑ


Μιλάμε για επίσημη μαρίνα, με άδεια ΕΟΤ, προδιαγραφές κλπ; για καταφύγιο «αλιευτικών» σκαφών; ή για άτυπη μαρίνα να δένουν τα σκάφη, να τρώνε κανένα λαδερό, κλπ. Διαφορετικά πράγματα.\nΜια έστω άτυπη μαρίνα, θέλει χώρο, βάθος τουλάχιστον 2, κατά προτίμηση 3 μέτρα, δέστρες, παροχή νερού, ηλεκτρικό ρεύμα, τηλέφωνο με ADSL ή, προτιμότερο, ασύρματο internet. Σε πολιτισμένες χώρες έχει και wastewater service (το είπα αγγλικά γιατί είναι πιο εύηχο από «εκκενώσεις βόθρων»). Στην Ελλάδα πάμε au naturel. Ά μην ξεχάσω, χρειάζεται ΚΑΘΑΡΟ δημόσιο WC, αν είχε και μέρος για ντους θα ήταν ωραία.\nΚαλό είναι να υπάρχει τροφοδοσία πετρελαίου (έχουμε), ηλεκτρολόγος, μηχανικός (έχουμε) και πανάς (είχαμε έναν πολύ καλό…). Επίσης μαγαζιά με ναυτιλιακά αναλώσιμα. Χρειάζονται καλά εστιατόρια, καλή νυκτερινή ζωή, ησυχία όμως κοντά στην μαρίνα γιατί οι άνθρωποι αυτοί κοιμούνται μέσα. Η μαρίνα πρέπει να είναι σε ωραίο μέρος. Το Βουρκάρι, στη Τζιά, είναι ωραίο. Το αρχαίο λιμάνι στο Σταυρό είναι ωραίο.\nΚυρίως η μαρίνα θέλει προσβασιμότητα. Το λιμάνι της Τήνου, στην όποια εκδοχή του έχει δύσκολη προσβασιμότητα με τοπικό βοριά πάνω από 8 μποφόρ και επικίνδυνη πάνω από 9. Με αντίστοιχο νοτιά θέλει υψηλή τέχνη για να μείνεις μέσα χωρίς να σκοτωθείς (δείτε πως δένουν τα καΐκια και το Μαρία Π, όταν έχει νοτιά…). Αυτό κάνει την μαρίνα στην Τήνο λίγο προβληματική.\nΜε ρώτησε ένας καλός φίλος «πως βγαίνουν λεφτά από μία μαρίνα»; «Δύσκολα » είναι η απάντηση, Λεφτά βγαίνουν από την εργολαβία κατασκευής και από την αξία της γειτονικής γης. Αγοράζεις φτηνά, πριν την μαρίνα και πουλάς ακριβά, μετά.\nΑναρτήθηκε από αμμοδύτης στις 8:22 μ.μ.\nakomi den ton idame yanni ton evgalame...mia kouventa akouses kai to edeses. Ti se noiazei?\n3 Μαΐου 2008 - 8:52 μ.μ.\nΗ ποιότητα των υπηρεσιών στην Τήνο είναι μάλλον στον Ελληνικό μέσο όρο.\nΜια μαρίνα θα μπορούσε να ήταν καταλύτης για αναβάθμιση πολλών υπηρεσιών στην Χώρα και θα μπορούσε να αναδείξει τις ομορφιές του νησιού σε κοινό ευρύτερο από το σημερινό. Αυτό άν υπάρξει αναβάθμιση κι αν καταλάβουμε ότι το μυστικό είναι η ποιότητα.\nΑν η μαρίνα είναι μπετά για να μαζέψουμε κορόιδα τότε καλύτερα να μη γίνει\n3 Μαΐου 2008 - 11:35 μ.μ.\nθυμάσαι που η "Κασσάνδρα" προφήτευε; Άρχισε νωρίτερα. Μια φλοτίλλα ανατολικοί. Μια χαρά άνθρωποι. Εύκολοι και με λεφτά.\n4 Μαΐου 2008 - 7:25 π.μ.\nΕπιτέλους WiFi και ADSL!\n4 Μαΐου 2008 - 8:18 π.μ.\nΜια οργανωμένη μαρίνα αφήνει χρήματα σε αυτούς που τις λειτουργούν και για ένα τουριστικό νησί χρειάζεται. Αν βέβαια καταλήξει να δίνει μίζες σε operators για να φέρνουν γκρουπς, τότε αλλάζει.\nΔεν είναι χωρίς προβλήματα. Δείτε τον Άλιμο: το νερό μυρίζει αποχέτευση, συχνά έχει λίγο πετρέλαιο στην επιφάνεια, δε λέω τίποτα για τον βυθό, οι υποβρύχιες μπογιές, ακόμα και οι οικολογικές δεν αφήνουν τίποτα. Η Τήνος δεν θα έχει 1000 σκάφη, θα έχει 10, 20.\nοι operators θα επιβάλουν κάποια ποιότητα\n4 Μαΐου 2008 - 11:00 π.μ.\nμε νοτιά σωριαζει καιρο μέσα και δεν μπορουν να σταθούν σκαφάκια όπως σε μια μαρίνα. Με δυνατό γαρμπή θα γελάνε οι στεριανοί και θα κλαίνε οι άλλοι!\nΚΑΘΑΡΟ WC στη Χώρα; Θυμάσαι το παλιό που γκρέμισαν; Έτσι θα είναι! Δες το tinosnews...To WC είναι ο χώρος αναμονής των επιβατών.\n5 Μαΐου 2008 - 3:02 π.μ.\nΠαιδιά μια κουβέντα άκουσα...Δεν μου είπε κανένας αρμόδιος ότι θα γίνει μαρίνα.\nκαθαρές δημόσιες τουαλέττες στην Τήνο; Χα χα χα χα χα χα χα!!! Καλό!! Ίσως πίσω από κανένα φρύγανο από Τριπόταμο και πάνω.


Ζέττα Μακρή: Φυλάκιση και πρόστιμο στους αρνητές γονείς (VIDEO) | ThessNews\nΑρχική / ΠΟΛΙΤΙΚΗ / Ζέττα Μακρή: Φυλάκιση και πρόστιμο στους αρνητές γονείς (VIDEO)\n08/12/2021 6:36 μμ\nΓια τους γονείς αρνητές που δεν στέλνουν τους γονείς τους στο σχολείο λόγω των μέτρων, τοποθετήθηκε η υφυπουργός Παιδείας, Ζέττα Μακρή.\n«Είναι λίγα τα παιδιά σε σχέση με τον μαθητικό πληθυσμό, που φτάνει τα 1,5 εκατ. παιδιά, ωστόσο και έτσι είναι ένας αριθμός που κινητοποιεί, στεναχωρεί και ενοχλεί το υπουργείο μας» σημείωσε η κυρία Μακρή, μιλώντας στην τηλεόραση του MEGA.\nΣημείωσε δε, ότι το υπουργείο δεν έχει τον ακριβή αριθμό των παιδιών που οι γονείς τους δεν τα αφήνουν να φοιτήσουν στο σχολείο εξαιτίας των μέτρων που ισχύουν για τον περιορισμό της πανδημίας του κορωνοϊού, λόγω της διαδικασίας που προβλεπόταν μέχρι τώρα.\nΔείτε αναλυτικά όσα είπε στο παρακάτω βίντεο


ΝΟΥΝΟΥ Kid Ρόφημα Γάλακτος 1,5lt -0,30€ | My market\nΡόφηµα Γάλακτος Υψηλής Θερµικής Επεξεργασίας NOYNOY kid\nΤο ΝOYNOY kid είναι ένα ρόφηµα γάλακτος εξαιρετικής ποιότητας, ειδικά µελετηµένο για τη σωστή ανάπτυξη των παιδιών από το 2ο χρόνο. Η προηγµένη σύνθεσή του βασίζεται στο πρότυπο σύστηµα παιδικής διατροφής ΝΟΥΝΟΥ.\nΕίναι ειδικά µελετηµένο για να καλύπτει τις αυξηµένες διατροφικές ανάγκες των παιδιών, προσφέροντας στις ιδανικές αναλογίες απαραίτητα θρεπτικά συστατικά που συµβάλλουν στην καλύτερη σωµατική και πνευµατική τους ανάπτυξη.\nΑνάπτυξη ενός γερού σκελετού\n• Προσφέρει ένα πολύτιµο συνδυασµό ασβεστίου, µαγνησίου και βιταµίνης D.\nΚαλύτερη πνευµατική ανάπτυξη\n• Είναι πλούσιο σε σίδηρο και βιταµίνη C, ενώ περιέχει ιδανική αναλογία των απαραίτητων ιχνοστοιχείων & µετάλλων.\nΑπό µερικώς αποβουτυρωµένο αγελαδινό γάλα